marsh-mellow/assamese_wikipedia huggingface dataset:
জন্মৰহস্য মাধৱদেৱ বিৰচিত এখন তত্ত্বমূলক গ্ৰন্থ শংকৰদেৱৰ কথামতে মাধৱদেৱে এই গ্ৰন্থ ৰচনা কৰিছিল ই মাধৱদেৱৰ আগ বয়সৰ ৰচনা প্ৰথমে এই পুথিত ৭০০ পদ আছিল পিছত শংকৰদেৱৰ কথামতে পুনৰ লিখি ৪০০ পদত লিখি উলিয়ায়  
পটভূমি
শংকৰদেৱে জীৱনৰ শেষ কালছোৱাৰ অধিকাংশ সময় কোচবেহাৰত কোচ ৰজাৰ পৃষ্ঠপোষকতাত পাৰ কৰিছিল সদায় কৃষ্ণ কথা চৰ্চা কৰি এখন সাম্যবাদী সমাজ গঠনত ৰত হৈ থকাৰ সময়তে এদিন কোচ যুৱৰাজ চিলাৰায় আৰু তেওঁৰ পত্নী ভূৱনেশ্বৰী আইএ শ্ৰীকৃষ্ণৰ জন্মৰহস্যৰ উৎপত্তি, লীলা আৰু প্ৰলয়ৰ সকলো কথা পদত ৰচনা কৰিবলৈ অনুৰোধ কৰিছিল গুৰুজনাই বৰপেটালৈ গৈ তাতেই সেই পদ ৰচনা কৰিব বুলি কথা দি বৰপেটালৈ উভতি আহিছিল আৰু মাধবদেৱক জন্মৰহস্য পুথি ৰচনা কৰিবলৈ কৈছিল প্ৰথমাৱস্থাত এনে কঠিন কাৰ্য কৰিব নোৱাৰিব বুলি মাধবদেৱে আপত্তি কৰিছিল যদিও গুৰু বাক্য মানি মূল ভাগৱতৰ কথাৰে পদবন্ধে জন্মৰহস্য পুথি ৰচনা কৰিছিল অৱশ্যে সুচন্দ্ৰ ভাৰতীৰ ভণিতাযুক্ত জন্মৰহস্য নামৰ পুথি এখনো অসমীয়া সাহিত্য ভাণ্ডাৰত পোৱা গৈছে

বিষয়বস্তু
জন্মৰহস্য পুথিৰ বিষয়বস্তু মূল ভাগৱতৰ পৰা লোৱা হৈছে ইয়াত শ্ৰীকৃষ্ণৰ জন্ম আৰু লোককল্যাণৰ নিমিত্তে কৰা অৱতাৰী লীলাৰ বৰ্ণনা কৰা হৈছে পুথিৰ শেষৰ ফালে হৰিনাম-কীৰ্তনৰ মাহাত্ম্য বৰ্ণনা কৰি চাৰিও যুগৰ ভিতৰতে কলিযুগ সৰ্বশ্ৰেষ্ঠ বুলি মত আগবঢ়োৱা হৈছে

তথ্যসূত্ৰ

শ্ৰেণী:অসমীয়া গ্ৰন্থ
শ্ৰেণী:ধৰ্ম গ্ৰন্থ
শ্ৰেণী:মাধৱদেৱৰ সাহিত্য
জন্ছ মহলীয়া (২৬ ছেপ্টেম্বৰ, ১৯৪৬ - ৫ ফেব্ৰুৱাৰী, ২০১৬) অসমৰ এগৰাকী চলচ্চিত্ৰ নিৰ্মাতা শোণিতপুৰ জিলাৰ চতিয়াৰ চেঙামাৰীত জন্মগ্ৰহণ কৰা মহলীয়াই পুণেৰ ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানত () নিৰ্দেশনাৰ পাঠ্যক্ৰম গ্ৰহণ কৰিছিল ১৯৭৯ চনত মুক্তি লাভ কৰা "দূৰণিৰ ৰং" তেখেতৰ প্ৰথম চলচ্চিত্ৰ তেখেতে "নতুন বেলি" নামৰ এখন শিশু আলোচনী সম্পাদনা কৰি উলিয়াইছিল দীৰ্ঘদিন ধৰি বৃক্কৰ ৰোগত ভুগি থকা মহলীয়াই ২০১৬ চনৰ ৫ ফেব্ৰুৱাৰীত গুৱাহাটীৰ এখন ব্যক্তিগত চিকিৎসালয়ত মৃত্যুবৰণ কৰে

প্ৰাৰম্ভিক জীৱন আৰু শিক্ষা
জন্ছ মহলীয়াই ১৯৪৬ চনৰ ২৬ ছেপ্টেম্বৰত শোণিতপুৰ জিলাৰ চতিয়াৰ চেঙামাৰীত জন্মগ্ৰহণ কৰে তেখেতৰ পিতৃ ভূঞা মহলীয়া আৰু মাতৃ নুমলী মহলীয়া চেঙামাৰীতে স্কুলীয়া শিক্ষা গ্ৰহণ কৰি তেখেতে তেজপুৰৰ পৰা উচ্চতৰ মাধ্যমিক শিক্ষা সাং কৰে তাৰ পাছত গুৱাহাটীৰ আৰ্য মহাবিদ্যালয়ৰ পৰা স্নাতক শিক্ষা লাভ কৰে তেজপুৰত থাকোঁতেই মহলীয়া সাংস্কৃতিক ক্ষেত্ৰৰ লগত জড়িত হৈ পৰে ছাত্ৰাৱস্থাত বন্ধুবৰ্গৰ মাজত তেখেতে যাদুকলাও প্ৰদৰ্শন কৰিছিল

স্নাতক ডিগ্ৰী লাভ কৰাৰ পাছত তেখেত পুণেৰ ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানত () নিৰ্দেশনা বিষয় অধ্যয়ন কৰিবলৈ যায় তাত চূড়ান্ত বৰ্ষত পাঠ্যক্ৰমৰ অংশ হিচাপে "দূৰ চলে" নামৰ এখন চিটি ছবি পৰিচালনা কৰিছিল ১৯৭১ চনত তেখেতে নিদেশনাৰ স্নাতক ডিগ্ৰী লাভ কৰে ১৯৭৩ চনত ৰীতা মহলীয়াৰ লগত তেখেতৰ বিবাহ সম্পন্ন হয়

কৰ্মজীৱন
তেজপুৰলৈ ঘূৰি আহি মহলীয়াই ব্যৱসায়ত মনোনিবেশ কৰে ইয়াৰ মাজতে ৰূপায়ণ ক্লাবৰ বেনাৰত নৰেন লহকৰৰ ৰচনাৰে "অক্টোপাছ আলিংগন" নামৰ এখন চুটি ছবি নিৰ্মাণ কৰে তাৰ পাছত গুৱাহাটীলৈ আহি নৱাৰুণ ফিল্ম্ছৰ বেনাৰত "দূৰ চলে"ৰ আৰ্হিৰে "দূৰণিৰ ৰং" নামৰ এখন চলচ্চিত্ৰ নিৰ্মাণ কৰিবলৈ লয় এই সময়ত তেখেতে দূৰদৰ্শন কেন্দ্ৰৰ ফিল্ম ডিভিজনৰ পৰিচালকৰ চাকৰি লাভ কৰাত চলচ্চিত্ৰৰ কাম আধাতে এৰে ফিল্ম ডিভিজন থাকোঁতে তেখেতে ৯ খন বিভাগীয় তথ্যচিত্ৰ নিৰ্মাণ কৰে কিন্তু চলচ্চিত্ৰৰ মোহ এৰিব নোৱাৰি তেখেতে চাকৰি এৰি বোলছবি নিৰ্মাণত ধৰে ১৯৭৯ চনত তেখেতৰ পৰিচালনাৰে "দূৰণিৰ ৰং" ছবিখনে মুক্তি লাভ কৰে অসম আন্দোলনৰ সময়ত মুক্তি দিয়া ছবিখন বাণিজ্যিকভাৱে ব্যৰ্থ হোৱাৰ লগতে মহলীয়া অৰ্থ-সংকটত ভোগে

ইয়াৰ পাছতো মহলীয়াই কেইবাখনো অসমীয়া চলচ্চিত্ৰ নিৰ্মাণ কৰিছিল তেখেতে গুৱাহাটী দূৰদৰ্শনৰ বাবে কেইবাখনো জনপ্ৰিয় ধাৰাবাহিকো পৰিচালনা কৰিছিল দিল্লীত অনুষ্ঠিত "এছিয়া ৭২" সমাৰোহত তেখেতে তিনিখন তিনি মিনিটৰ চুটি ছবিৰে উত্তৰ-পূব ভাৰতক অকলে প্ৰতিনিধিত্ব কৰিছিল 

ইয়াৰ বাহিৰে জন্ছ মহলীয়াই "নতুন বেলি" নামৰ এখন শিশু আলোচনী সম্পাদনা আৰু প্ৰকাশ কৰিছিল

মৃত্যু
বহুদিনৰ পৰা বৃক্কৰ অসুখত ভুগি থকা মহলীয়াক ২০১৬ চনৰ ২৫ জানুৱাৰীত গুৱাহাটীৰ হায়াট চিকিৎসালয়ত ভৰ্তি কৰোৱা হয় ইয়াতে ৫ ছেপ্টেম্বৰৰ সন্ধিয়া ৫:৫০ বজাত ৭০ বছৰ বয়ত তেখেতৰ মৃত্যু হয় মৃত্যুৰ সময়ত জন্ছ মহলীয়াই পত্নী ৰীতা মহলীয়া, জীয়ৰী জিনি মহলীয়া, পুত্ৰ জেৰী মহলীয়া প্ৰমুখ্যে আত্মীয়-স্বজনক ইহসংসাৰত এৰি যায়৷

কৰ্মপঞ্জী

চলচ্চিত্ৰ
 দূৰণিৰ ৰং (১৯৭৯)
 ব'হাগৰ দুপৰীয়া (১৯৮৪)
 যুগান্তৰৰ তেজাল পুৱা (২০০০)
 মহাসমৰ (২০১৩)

ধাৰাবাহিক
 অনেক ফুলৰ সুৰভি
 চক্ৰবেহু
 সুৰংগৰ শেষত
 কালৰত্ন
 অপাৰেছন ড্ৰাগ্ছ
 ঘাত-প্ৰতিঘাত
 জীৱন জোনাক
   

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমৰ চলচ্চিত্ৰ পৰিচালক
শ্ৰেণী:অসমীয়া ভাষাৰ চলচ্চিত্ৰ পৰিচালক
শ্ৰেণী:ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানৰ প্ৰাক্তন শিক্ষাৰ্থী
প্ৰাৰ্থনাৰ মণি লৈ জপ কৰি থকা অৱস্থাত ভুটানৰ এগৰাকী মহিলা 
জপ () হৈছে ধ্যানৰত অৱস্থাত কৰা মন্ত্ৰ বা ঐশ্বৰিক নামৰ পুনৰাবৃত্তি হিন্দু ধৰ্মৰ উপৰিও জৈন ধৰ্ম, শিখ ধৰ্ম, আৰু বৌদ্ধ ধৰ্মত জপক এক প্ৰথা হিচাপে গণ্য কৰা হয় 

ধ্যানৰ ভঙ্গীত বহি থাকোঁতে, আন কাম-কাজ কৰোঁতে, বা বহুলোকৰ সমাৱেশত আনুষ্ঠানিক উপাসনাৰ অংশ হিচাপে জপ সম্পন্ন কৰিব পাৰি জপ কৰোঁতাই মনৰ ভিতৰত অত্যন্ত নীৰৱে বা উচ্চস্বৰত মন্ত্ৰ আদি পাঠ বা আবৃত্তি কৰিব পাৰে 

ব্যুৎপত্তি
সংস্কৃত শব্দ 'জপ'ৰ অৰ্থ হৈছে "নিম্ন স্বৰত উচ্চাৰণ কৰা, অভ্যন্তৰীণভাৱে পুনৰাবৃত্তি কৰা, বিড়বিড়াই থকা"  ইয়াত 'জ্অ' অংশই জন্ম, মৃত্যু, আৰু পুনৰ্জন্মক ধ্বংস কৰা আৰু 'প্অ অংশই' পাপ ধ্বংস কৰাৰ অৰ্থ বহন কৰে 

মনিয়াৰ-উইলিয়ামছৰ মতে এই শব্দটো বৈদিক সাহিত্য যেনে ঐতৰেয় ব্ৰাহ্মণ (ঋকবেদ) আৰু শতপথ ব্ৰাহ্মণ (যজুৰ্বেদ)ত উল্লেখ পোৱা যায়  এই শব্দটোৰ অৰ্থ হৈছে শাস্ত্ৰ, বা মন্ত্ৰ, বা দেৱতাৰ নাম আদি মুখৰ ভিতৰত বিড়বিড়াই থকা, ফুচফুচাই থকা  এইসমূহ প্ৰায়ে কোনো পদ বা মন্ত্ৰৰ পুনৰাবৃত্তি মূলক শ্লোক জাতীয় অংশ, কেতিয়াবা জপমালাৰ সহায়টো মণি গণনা কৰি জপ কৰা হয়  জপৰ ধাৰণাটো প্ৰাৰম্ভিক বৌদ্ধ গ্ৰন্থতো পোৱা যায়, আৰু তিব্বতীয় বৌদ্ধ ধৰ্ম সাহিত্যত প্ৰায়ে ইয়াৰ উল্লেখ দেখা যায় 
ঋষি পতঞ্জলি (৪০০খ্ৰীষ্টাব্দ) অনুসৰি, জপকৰা মানে শব্দ বা পৰ্যায়ৰ পুনৰাবৃত্তি কৰা নুবুজাই, বৰঞ্চ মন্ত্ৰৰ অৰ্থৰ ওপৰত চিন্তা-চৰ্চা কৰাকহে বুজাই, 

লক্ষ্য
জপ কৰাৰ লক্ষ্য, বা উদ্দেশ্য অন্তৰ্ভুক্ত মন্ত্ৰ আৰু অনুশীলনকাৰীৰ ধৰ্মীয় দৰ্শনৰ ওপৰত নিৰ্ভৰ কৰি বিভিন্ন ধৰণে পৰিৱৰ্তন হ'ব পাৰে বৌদ্ধ আৰু হিন্দু দুয়োটা পৰম্পৰাতে দীক্ষা লোৱাৰ পিছত গুৰুৰ দ্বাৰা প্ৰত্যাশীসকলক মন্ত্ৰ প্ৰদান কৰা হয় এই লক্ষ্যসমূহ হ'ব পাৰে মোক্ষ, নিৰ্বাণ, ভক্তি, বা প্ৰাৰ্থনাৰ দৰে এক ঐশ্বৰিক শক্তিৰ সৈতে সৰল ব্যক্তিগত মিলন বিভিন্ন গুৰু আৰু অন্যান্য আধ্যাত্মিক শিক্ষক, আৰু অন্যান্য ধৰ্মীয় নেতা, বিশেষকৈ হিন্দু আৰু বৌদ্ধ সকলৰ মতে এইসমূহে একে পৰিৱৰ্তিত চেতনাৰ অৱস্থাৰ বাবে বিভিন্ন নাম প্ৰতিনিধিত্ব কৰে অৱশ্যে, এই দাবীয়ে কোনো নিৰ্দিষ্ট মন্ত্ৰৰ দ্বাৰা আধ্যাত্মিক বিকাশ আৰু আত্ম-উপলব্ধিৰ বাবে জপ কৰা নুবুজায় 

ঐশ্বৰিক শক্তিৰ সৈতে আত্ম-উপলব্ধি বা ঘনিষ্ঠতা বৃদ্ধি কৰাৰ উদ্দেশ্যে কৰা মন্ত্ৰ এটা দীঘলীয়া কৈ জপ কৰাৰ পিছত এজন ব্যক্তি অজপ জপ অৱস্থাত উপনীত হ'ব পাৰে 'পুনৰাবৃত্তিহীন পুনৰাবৃত্তি', য'ত মন্ত্ৰটোৱে মনত "নিজকে পুনৰাবৃত্তি" কৰে  আন মুখ্য ধৰ্ম্মপৰম্পৰাৰ অনুসৰণকাৰীসকলে তেওঁলোকৰ নিজৰ পৰম্পৰাগত প্ৰাৰ্থনা কৰিও একে এক অৱস্থাত উপনীত হ'ব পাৰে

অন্যান্য পৰম্পৰাত
কিছুমান কেথলিক প্ৰাৰ্থনাৰ য'ত জপ কৰাৰ দৰে প্ৰাৰ্থনাৰ শব্দ, বাক্য বা পংক্তিৰ পুনৰাবৃত্তি অন্তৰ্ভুক্ত হৈ থাকে (যেনেঃ ৰোজাৰী বা বিভিন্ন চেপলেট) এই প্ৰাৰ্থনা জপৰ দৰে একে যদিও প্ৰথাবোৰ একে নহয় কিয়নো তেওঁলোকৰ লক্ষ্য-উদ্দেশ্যপৃথক খ্ৰীষ্টান পৰম্পৰাত জপৰ দৰে বাৰে বাৰে আওৰাই থকা চমু প্ৰাৰ্থনাৰ মানসিক পদ্ধতি ব্যৱহাৰ কৰা হয়, বিশেষকৈ ইষ্টাৰ্ণ অৰ্থডক্স গীৰ্জাত প্ৰচলিত যীচুৰ প্ৰাৰ্থনাৰ পুনৰাবৃত্তি কৰাৰ প্ৰথা  চুফীসকলৰ মাজতো জপ কৰাৰ দৰে জিকিৰ গোৱা প্ৰথা প্ৰচলিত দুটা মুখ্য শিখ শাস্ত্ৰ শাখাৰ নামৰ আগতো এই জপ শব্দটোৰ ব্যৱহাৰ হয় যেনেঃ জপজি চাহিব আৰু জাপ চাহিব 
টোকা

তথ্যসূত্ৰ

সহায়ক গ্ৰন্থ

 
 
 
 
 
 
 
 
 
 
 
 
 
 
 
 
 
 
 
 
 
 

শ্ৰেণী:মন্ত্ৰ
শ্ৰেণী:হিন্দু ধৰ্ম
শ্ৰেণী:হিন্দু প্ৰাৰ্থনা আৰু ধ্যান
শ্ৰেণী:শিখ ধৰ্ম
জবা মূৰ্মু () চাওঁতালি সাহিত্যৰ ৰচনাৰ বাবে পৰিচিত এগৰাকী ভাৰতীয় লেখিকা আৰু সাহিত্যিক চাওঁতালি ভাষাৰ সাহিত্যলৈ আগবঢ়োৱা ভাষা অৱদানৰ বাবে ২০১৭ চনৰ ১৪ নৱেম্বৰত তেওঁ সাহিত্য অকাডেমিৰ শিশু সাহিত্য বঁটা লাভ কৰিছিল

পেছা
জবা মুৰ্মু এগৰাকী চাঁওতালি লেখক আৰু চাঁওতালি সম্প্ৰদায়ৰ পৰিচিত মুখ তেওঁ ২০১৭ বৰ্ষৰ সাহিত্য অকাডেমি, নতুন দিল্লীৰ শিশু সাহিত্য বঁটা বিজয়ী ঝাৰখণ্ডৰ জামছেদপুৰত শ্ৰী চি আৰ মাঝি আৰু প্ৰয়াত বাহা মূৰ্মুৰ বাসগৃহতেই মূৰ্মুৰ জন্ম হৈছিল শৈশৱত তেওঁ প্ৰায়ে উপন্যাস আৰু গল্পৰ এগৰাকী তীক্ষ্ণ পঢ়ুৱৈ আছিল, যিয়ে তেওঁক নিজৰ বাবেও লিখিবলৈ উৎসাহিত কৰিছিল কলেজত পঢ়ি থকাৰ সময়তে তেওঁৰ নাটকৰ প্ৰতি আগ্ৰহ বৃদ্ধি পায় য'ত তেখেতে তেওঁৰ জীৱনসংগী শ্ৰীমান পিতাম্বৰ মাঝিক লগ পায়, যি ২০১২ চনত সাহিত্য অকাডেমিৰ বিজয়ীও স্নাতক ডিগ্ৰী সমাপ্ত কৰাৰ পিছত তেওঁ চাঁওতালি আৰু হিন্দী ভাষাত স্নাতকোত্তৰ শিক্ষা গ্ৰহণ কৰে এগৰাকী আইনৰ স্নাতকো তেখেত তেওঁৰ নামেৰে কেইবাখনো গ্ৰন্থ আছে যেনে বাহা উমূল কবিতাৰ সংকলন, বেউৰা (চুটিগল্প), প্ৰেমচান্দা সৰেছ কাহানী ক (অনুবাদ)আৰু অনান্য ২০১৭ চনত তেওঁ অলন বাহা নামৰ চুটিগল্প সংকলনৰ বাবে সাহিত্য অকাডেমিৰ বঁটা লাভ কৰিছিল তেখেতে ৰবীন্দ্ৰনাথ ঠাকুৰৰ এখন বিখ্যাত গ্ৰন্থ গীতাঞ্জলি চাঁওতালি ভাষালৈ অনুবাদ কৰিছিল মূৰ্মুক ২০১৬ চনত সদৌ ভাৰত চাওঁতালি লেখক সংস্থাৰ পৰা আৰ আৰ কিস্কু ৰাপাজ অনুবাদ বঁটা প্ৰদান কৰা হৈছিল ইয়াৰ উপৰিও তেওঁ আন বহুতো বঁটা যেনে ২০১২ চনত পণ্ডিত ৰঘুনাথ মূৰ্মু বঁটা আৰু ২০২০ চনত ৰবীন্দ্ৰনাথ ঠাকুৰ বঁটা লাভ কৰিছিল 

বৰ্তমান তেখেত এখন বিদ্যালয়ত শিক্ষয়িত্ৰী হিচাপে কৰ্মৰত দীৰ্ঘদিনীয়া কেৰিয়াৰত তেওঁ গীতিকাৰ, চিত্ৰনাট্যকাৰ আৰু এখন চাঁওতালি ছবিৰ পৰিচালক হিচাপেও কাম কৰি আহিছে তেওঁ জামছেদপুৰৰ অল ইণ্ডিয়া ৰেডিঅ'ত বহুসংখ্যক লোকগীত গোৱাৰ সুযোগ লাভ কৰিছে

লিখিত কৰ্ম
চাঁওতালি ভাষাত তেওঁ ইতিমধ্যে বহুতো গল্প ৰচনা কৰিছে তেওঁৰ চুটি গল্পৰ কিতাপ 'ওলোন বাহা'ক সাহিত্য অকাডেমিৰ শিশু সাহিত্য বঁটা, ২০১৭ প্ৰদান কৰা হৈছিল

ৰবীন্দ্ৰনাথ ঠাকুৰৰ গীতাঞ্জলি আৰু প্ৰেমচান্দৰ গল্পসমূহো তেওঁ চাঁওতালি ভাষালৈ অনুবাদ কৰিছিল

তথ্যসূত্ৰ

শ্ৰেণী:সাহিত্যিক
শ্ৰেণী:চাঁওতালি ব্যক্তি
জবা  হৈছে সপুষ্পক উদ্ভিদৰ মালভেছী পৰিয়ালৰ অন্তৰ্গত এটা গণৰ নাম এই গণৰ কেইবাটাও প্ৰজাতিৰ গছ আছে ইয়াৰ কেইবাটাও প্ৰজাটিৰ বাংলা নাম হৈছে ৰক্তজবা, জবা, ঝুমকা জবা, জবা কুসুম ইত্যাদি উল্লেখযোগ্য হিন্দী ভাষাত ইয়াক গুড়হল বুলি কোৱা হয় বৰ্তমান অনেক ধৰণৰ সংকৰ প্ৰজাতিৰ (হাইব্ৰীড) জবা ফুল পোৱা যায় জবখ বিভিন্ন ৰং আৰু আকৃতিৰ পোৱা যায়
   

 চিত্ৰ সম্ভাৰ 

তথ্য সংগ্ৰহ

 বহিঃসংযোগ 
    ()
   
   
 

শ্ৰেণী:ফুল
জবামণি টুডু (), জন্ম: ১০ এপ্ৰিল, ২০০০চন; এগৰাকী ভাৰতীয় মহিলা ফুটবলাৰ, যিয়ে কিকষ্টাৰ্ট আৰু ভাৰতীয় মহিলা জাতীয় ফুটবল দলৰ ডিফেণ্ডাৰ হিচাপে খেলে খেল জীৱনৰ আদি ছোৱা সময়ত আন বহু পৰিয়ালৰ দৰে টুডুৰ পিতৃ-মাতৃয়েও তেওঁক লৰাৰ খেল বুলি পৰিচিত ফুটবল খেলত আশংকা প্ৰকাশ কৰিছিল যদিও তেওঁ খেলত দক্ষতাৰে আগুৱাই গৈছে৷
আদি জীৱন
ওড়িশাৰ ময়ূৰভঞ্জ জিলাত জন্মগ্ৰহণ কৰা টুডু ওড়িশা স্পৰ্টছ হোষ্টেলৰ এক অংশ আছিল তেওঁ যুৱ আৰু জ্যেষ্ঠ ফুটবল প্ৰতিযোগিতাত অংশ গ্ৰহণ কৰিছে তেওঁ ওড়িশাৰ হৈ যুৱ আৰু জ্যেষ্ঠ উভয়তে ৰাষ্ট্ৰীয় প্ৰতিযোগিতাতে খেলিছে ওড়িশাৰ ফুটবলাৰ টুডুই ৰাইজিং ষ্টুডেণ্ট ক্লাব, এফসি কোহলাপুৰ চিটিৰ পৰা খেলিছে৷
খেলজীৱন
২০১৫ চনৰ এ এফ চিৰ ১৬ বছৰ অনুৰ্ধ চেম্পিয়নশ্বিপৰ কোৱালিফায়াৰৰ সময়ত টুডুৱে ১৬ বছৰ অনুৰ্ধ পৰ্যায়ত ভাৰতক প্ৰতিনিধিত্ব কৰিছিল ২০১৬ চনৰ ডিচেম্বৰ মাহত টুডুক ২০১৬ চনৰ এছ এ এফ এফ মহিলা চেম্পিয়নশ্বিপৰ বাবে ভাৰতীয় ছিনিয়ৰ দললৈ নিৰ্বাচিত কৰা হয় ২০১৭ চনৰ ২ জানুৱাৰীত নেপালৰ বিৰুদ্ধে ছেমি ফাইনেল খেলত দলটোৰ হৈ জয়যাত্ৰাৰ সূচনা কৰে ভাৰতে ৩-১ গ'লত জয়লাভ কৰা খেলখনত তেওঁ ডালিমা ছিব্বাৰৰ বিকল্প হিচাপে খেলপথাৰত নামিছিল ১৫ বছৰ বয়সত তেওঁ খেল জীৱনত অভিষক ঘটায়

তথ্য সূত্ৰ

শ্ৰেণী:মহিলা খেলুৱৈ
শ্ৰেণী:ভাৰতীয় নাৰী
শ্ৰেণী:জীৱিত ব্যক্তি
শ্ৰেণী:চাঁওতালি ব্যক্তি
জমাৎ-উল-বিদা ( বিদায়ৰ শুক্ৰবাৰ, বা -' -  বা    উৰ্দু:  বা অল-বিদা জুম্মা) হৈছে ঈদুল ফিতৰ পূৰ্বে ৰমজান (পঞ্জিকা মাহ) মাহৰ শেষ শুক্ৰবাৰ 
ব্যুৎপত্তি
উৰ্দু ভাষাৰ 'জুমা' বা 'জুম্মা' শব্দটোৰ অৰ্থ হৈছে শুক্ৰবাৰআৰু 'বিদা' মানে বিদায় 
ঐতিহ্য
শুক্ৰবাৰ (জুম্মাবাৰ )এনে এটি দিন, যিদিনা মুছলমান সম্প্ৰদায়ৰ পুৰুষ সকলে দিনটোৰ মধ্য ভাগত প্ৰাৰ্থনাৰ বাবে ধৰ্মীয় অনুষ্ঠান মছজিদ নাইবা কোনো এক বিশেষ স্থানত একত্ৰিত হয় মহিলা সকলেও এই প্ৰাৰ্থনাত অংশগ্ৰহণ কৰিব পাৰে কিন্তু তেওঁলোকৰ ক্ষেত্ৰত কোনো ধৰণৰ বাধ্যবাধকতা নাই 
পবিত্ৰ কোৰানত (পাঠ নং ৬২, অধ্যায় নং ৯ ত) স্পষ্টকৈ কৈছে যে- তোমালোক যিয়ে বিশ্বাস কৰা! যেতিয়া আল্লাহক স্মৰণ কৰি শুক্ৰবাৰৰ প্ৰাৰ্থনাৰ আহ্বান (আজান ) দিয়া হয়, সকলো কাম তথা ব্যৱসায় পেলায় ততাতৈয়াকৈ যোৱাহঁক, সেইটোৱেই হৈছে তোমালোকৰ অত্যোত্তম   -' (  9 ) 

ইছলাম ধৰ্মত শুক্ৰবাৰ দিনক বিশেষ দিন বুলি ঘোষণা কৰা নাই যদিও ইছলাম ধৰ্মীয় লোক সকলে ৰমজান মাহৰ শুক্ৰবাৰক দ্বিতীয় পবিত্ৰতম দিন আৰু বছৰৰ অন্যতম গুৰুত্বপূৰ্ণ দিন হিচাপে বিবেচনা কৰে 

তথ্যসূত্ৰ

শ্ৰেণী:ইছলাম ধৰ্ম
310310সন্ধিয়া সময়ত কুঁহিয়াৰনিত জম্বিৰ প্ৰতিচ্ছবি
জম্বি শব্দটো হাইতিয়ান লোককথাৰ পৰা আহিছে, য'ত জম্বি হৈছে এটা মৃতদেহ, যাক বিভিন্ন পদ্ধতিৰে পুনৰুজ্জীৱিত কৰা হয় জম্বিৰ শৰীৰ জীয়াই থাকে, কিন্তু মগজু নিষ্ক্ৰিয় বা মৃত হয় 

বহু সময়ত কিছুমান ভাইৰাছৰ দ্বাৰাও মানুহ জম্বিত পৰিণত হব পাৰে, যাক "জম্বি ভাইৰাছ" বুলি কোৱা হয় 

জম্বিৰ স্বভাৱ আৰু সংক্ৰমণ পদ্ধতি
জম্বিৰ কোনো শাৰীৰিক বা মানসিক অনুভূতি নাথাকে 
এটা জম্বি সদায় ৰক্ত আৰু মাংস খাবলৈ ইচ্ছুক থাকে 
যিবোৰ মানুহৰ শৰীৰত জম্বি ভাইৰাছ নাই, তেওঁলোকক জম্বিসকলে আক্ৰমণ কৰে 
যদি কোনো ব্যক্তিৰ শৰীৰত জম্বি ভাইৰাছ প্ৰৱেশ কৰে, তেন্তে সেই ব্যক্তিও জম্বিত পৰিণত হয় 
উদাহৰণস্বৰূপে:
ধৰা লওক "ক" নামেৰ এজন মানুহক এটি জম্বিয়ে আক্ৰমণ কৰিলে 
আক্ৰমণৰ সময়ত, "ক"-ৰ শৰীৰত জম্বি ভাইৰাছ ৰক্তৰ সহায়ত প্ৰৱেশ কৰে 
তাৰ ফলত "ক" মানুহজন জম্বিত পৰিণত হয়, আৰু তেওঁৰ মগজু বিকৃত হয় 
এতিয়া, "ক" ই যদি অন্য "খ" নামৰ এটি সাধাৰণ মানুহক আক্ৰমণ কৰে, তেন্তে "খ"-ৰ দেহতো জম্বি ভাইৰাছ প্ৰৱেশ কৰিব 
সেইদৰে "খ" মানুহজনো জম্বি হৈ পৰিব 
এই ধৰণে এক সুদৃঢ় সংক্ৰমণ শৃংখলা গঠন হয়, যিয়ে জম্বিৰ সংখ্যা বৃদ্ধি কৰি থাকে 
আধুনিক মাধ্যমত জম্বি সৃষ্টি পদ্ধতি

আজিকালিৰ চলচ্চিত্ৰ আৰু গল্পসমূহত মৃতদেহ পুনৰুজ্জীৱিত কৰাৰ ক্ষেত্ৰত যাদুৰ পৰিৱৰ্তে বৈজ্ঞানিক পদ্ধতি দেখুওৱা হয়, যেনে

ভাইৰাছ ()
 ভেঁকুৰ ()
বিকিৰণ ()
মানসিক ৰোগ ( )
বাহক ()
পেথ'জেন ()
পৰজীৱী ()
বৈজ্ঞানিক পৰীক্ষাত হোৱা দুৰ্ঘটনা ( ) আদিৰ মাধ্যমত জম্বি সৃষ্টি হোৱা বুলি দেখুওৱা হয়

তথ্যসূত্ৰ:

শ্ৰেণী:হাইতিৰ লোক গাথা
শ্ৰেণী:আফ্ৰিকাৰ পৌৰাণিক কথা
শ্ৰেণী:কাল্পনিক দৈত্য
শ্ৰেণী:হাইতিৰ পৌৰাণিক কথা
জম্মু আৰু কাশ্মীৰ অথবা কাশ্মীৰ আৰু জম্মু () ১৮৪৬ চনৰ পৰা ১৮৫৮ চনলৈকে ব্ৰিটিছ ইষ্ট ইণ্ডিয়া কোম্পানীৰ সৈতে সহযোগী মিত্ৰতাত আবদ্ধ এখন দেশীয় ৰাজ্য আছিল ১৮৫৮ চনৰ পৰা ১৯৪৭ চনৰ ভাৰত বিভাজনলৈকে আৰু এক বিবাদিত অঞ্চলত পৰিণত হোৱা লৈকে ব্ৰিটিছ মুকুটৰ সৰ্বোচ্চতা বা সংৰক্ষণৰ অধীনত আছিল বৰ্তমান চীন, ভাৰত আৰু পাকিস্তান তিনিখন দেশৰ দ্বাৰা পূৰ্বৰ এই দেশীয় ৰাজ্যৰ ভূমিখণ্ড প্ৰশাসিত হয় : ",      .                      (   ),            ,     ,      .             :  , ,  , ...             .  -  -      "  "    1972,         .  ,            1950   1962        (     )." .  ,    : ", ',       ,    ,   ,    .                    1947"; : "  :    ,        .       ." প্ৰথম ইংগ-শিখ যুদ্ধৰ পিছত এই ৰাজ্যখনৰ সৃষ্টি হৈছিল যুদ্ধৰ ক্ষতিপূৰণ হিচাপে কাশ্মীৰ উপত্যকা শিখসকলৰ পৰা ইষ্ট ইণ্ডিয়া কোম্পানীয়ে কাঢ়ি লৈছিল আৰু তাৰ পিছত জম্মুৰ ৰজা গুলাব সিঙক ৭৫ লাখ টকাৰ বিনিময়ত বিক্ৰী কৰি দিছিল

ভাৰত বিভাজন আৰু ভাৰতৰ ৰাজনৈতিক একীকৰণৰ সময়ত ৰাজ্যৰ শাসক হৰিসিংহই নিজৰ ৰাজ্যখনৰ ভৱিষ্যত সন্দৰ্ভত সিদ্ধান্ত লোৱাত পলম কৰিছিল কিন্তু ৰাজ্যখনৰ পশ্চিমৰ জিলাসমূহত হোৱা বিদ্ৰোহৰ পিছত পাকিস্তানৰ সমৰ্থনত চুবুৰীয়া উত্তৰ-পশ্চিম সীমান্ত প্ৰদেশৰ পৰা অহা আক্ৰমণকাৰীৰ আক্ৰমণৰ ফলত ১৯৪৭ চনৰ ২৬ অক্টোবৰত হৰি সিঙে ভাৰতত যোগদান কৰে;1 
     
 ,       1950
 .  
 1999(       ' -        ,              .)  19  যাৰ বিনিময়ত ভাৰতীয় সামৰিক বাহিনীক পাকিস্তান সমৰ্থিত শক্তিক প্ৰতিহত কৰিবলৈ কাশ্মীৰলৈ লৈ যোৱা হয়9 তথাপিও বৰ্তমান আজাদ কাশ্মীৰ আৰু গিলগিট-বাল্টিস্তান নামেৰে জনাজাত পশ্চিম আৰু উত্তৰ জিলাসমূহ পাকিস্তানৰ নিয়ন্ত্ৰণলৈ যায় আৰু দেশীয় ৰাজ্যখনৰ বাকী থকা ভূখণ্ড ভাৰতৰ নিয়ন্ত্ৰণত থাকে এই অংশটোৱে পিছলৈ ভাৰত প্ৰশাসিত জম্মু আৰু কাশ্মীৰ ৰাজ্যত পৰিণত হয় ভাৰত আৰু পাকিস্তানে ৰাষ্ট্ৰসংঘৰ মধ্যস্থতাত নিয়ন্ত্ৰণ ৰেখাৰে অঞ্চলটোৰ প্ৰশাসনৰ বিভাজন কৰি যুদ্ধবিৰতি ঘোষণা কৰে  এই নিয়ন্ত্ৰণ ৰেখা অস্থায়ী আছিল যদিও, সেয়া এতিয়াও বাহাল আছে
জম্মু আৰু কাশ্মীৰৰ প্ৰধানমন্ত্ৰীসকল 
  নাম যোগদান অৱসৰ ১ ৰাজা ছাৰ দলজিৎ সিং ১৯১৭ ১৯২১ ২ ৰাজা হৰি সিং ১৯২৫ ১৯২৭ ৩ ছাৰ এলবিয়ন বেনাৰ্জী জানুৱাৰী ১৯২৭ মাৰ্চ ২০২৯ ৪ জি.ই.চি. ৱেকফিল্ড ১৯২৯ ১৯৩১ ৫ হৰিকৃষ্ণণ কৌল ১৯৩১ ১৯৩২ ৬ এলিয়ট জেমছ্ ডৱেল কলভিন ১৯৩২ ১৯৩৬ ৭ ছাৰ বাৰজৰ জে দালাল ১৯৩৬ ১৯৩৬ ৮ ছাৰ গোপালস্বামী আয়েংগাৰ ১৯৩৭ জুলাই ১৯৪৩ ৯কৈলাশনাথ হকচাৰ জুলাই ১৯৪৩ ফেব্ৰুৱাৰী ১৯৪৪ ১০ ছাৰ বি এন ৰও ফেব্ৰুৱাৰী ১৯৪৪ ২৮ জুন ১৯৪৫ ১১ ৰামচন্দ্ৰ কাক ২৮ জুন ১৯৪৫ ১১ আগষ্ট ১৯৪৭  ১২ জনক সিং ১১ আগষ্ট ১৯৪৭ ১৫ আক্টোবৰ ১৯৪৭ ১৩ মেহেৰ চান্দ মহাজন ১৫ অক্টোবৰ ১৯৪৭ ৫ মাৰ্চ ১৯৪৮ ১৪ শ্বেখ আব্দুলা ৫ মাৰ্চ ১৯৪৮ ৩ আগষ্ট ১৯৫৩

তথ্যউৎস

গ্ৰন্থপঞ্জী

 
 
 
 
 
 
 
 
 
 
 
 
 

শ্ৰেণী:ভাৰতৰ দেশীয় ৰাজ্য
শ্ৰেণী:তোপ চালামী দেশীয় ৰাজ্য
শ্ৰেণী:জম্মু আৰু কাশ্মীৰ
জম্মু আৰু কাশ্মীৰ ৰাজ্যিক মহিলা আয়োগ হৈছে জম্মু আৰু কাশ্মীৰ ৰাজ্যৰ মহিলাৰ বিৰুদ্ধে অপৰাধ সম্পৰ্কীয় বিষয়সমূহৰ সৈতে মোকাবিলা কৰিবলৈ ১৯৯৩ চনত গঠন কৰা এটা বিধিগত সংস্থা ৰাজ্যৰ মহিলা কল্যাণৰ বাবে জম্মু আৰু কাশ্মীৰ  চৰকাৰে অৰ্ধ-ন্যায়িক সংস্থা হিচাপে মহিলা আয়োগ গঠন কৰিছিল

 ইতিহাস আৰু উদ্দেশ্য 

মহিলা সম্পৰ্কীয় নিৰ্দিষ্ট সমস্যাসমূহৰ তদন্তৰ বাবে আৰু ৰাজ্যৰ পৰা মহিলা সম্পৰ্কীয় বিষয়সমূহ অধ্যয়ন কৰাৰ উপৰিও জম্মু আৰু কাশ্মীৰ  ৰাজ্যিক মহিলা আয়োগ গঠন কৰা হৈছিল৷ আয়োগ মহিলাৰ অধিকাৰ সুৰক্ষিত কৰাৰ ক্ষমতাৰে সজ্জিত আৰু পৰিয়াল-সমাজত সন্মুখীন হোৱা যিকোনো ধৰণৰ হাৰাশাস্তি আৰু সমস্যাৰ বিৰুদ্ধে তেওঁলোকৰ সুৰক্ষা আৰু সমতা নিশ্চিত কৰাৰ দায়িত্বৰে সমৃদ্ধ 

তলত উল্লেখ কৰা উদ্দেশ্যেৰে আয়োগ গঠন কৰা হৈছিল-

১. মহিলাৰ সুৰক্ষা আৰু কল্যাণ নিশ্চিত কৰা

২. প্ৰাসংগিক আইন উলংঘা বা সুযোগ অস্বীকাৰ বা মহিলাসকলক কোনো অধিকাৰৰ পৰা বঞ্চিত কৰাৰ ক্ষেত্ৰত সময়মতে লিংগভিত্তিক বিষয়সমূহ চম্ভালিব লাগে 

৩. মহিলা ভিত্তিক বিষয়ত ৰাজ্য চৰকাৰক পৰামৰ্শ দিয়া

৪. ৰাজ্যৰ মহিলা ভিত্তিক আইন সন্দৰ্ভত ৰাজহুৱা স্থানত সজাগতা সৃষ্টিৰ বাবে আয়োগে মাজে মাজে পদক্ষেপ গ্ৰহণ কৰে

 গঠন

জম্মু-কাশ্মীৰ ৰাজ্যিক মহিলা আয়োগ ৰাষ্ট্ৰীয় মহিলা আয়োগৰ দ্বাৰা গঠিত হৈছিল

শ্ৰীমতী নয়েমা আহমদ মাহজূৰ জম্মু আৰু কাশ্মীৰ ৰাজ্যিক মহিলা আয়োগৰ অধ্যক্ষ তেওঁলোকৰ কাৰ্যকাল ৩ বছৰীয়া৷.
 কাৰ্যাৱলী 

১. আয়োগে ভাৰতীয় সংবিধান আৰু মহিলা সম্পৰ্কীয় আইনসমূহৰ অধীনত মহিলাসকলৰ বাবে নিশ্চিত কৰা ব্যৱস্থা আৰু সুৰক্ষাৰ প্ৰতি নিশ্চিতি লোৱাটো নিশ্চিত কৰিব লাগে

২. ৰাজ্যৰ কোনো সংস্থাই মহিলাৰ বিৰুদ্ধে সুৰক্ষামূলক ব্যৱস্থা ৰূপায়ণ কৰাত ব্যৰ্থ হলে চৰকাৰৰ জাননীত একেখিনি লাভ কৰা

৩. ৰাজ্যৰ মহিলাসকলক ন্যায় প্ৰদানৰ ক্ষেত্ৰত যিকোনো আইন বিফল হলে সংশোধনীৰ বাবে পৰামৰ্শ দিয়া

৪. মহিলাৰ অধিকাৰ উলংঘাৰ যিকোনো বিষয় সংশ্লিষ্ট কৰ্তৃপক্ষৰ সৈতে গ্ৰহণ কৰা আৰু তেওঁলোকক অনুসৰণমূলক ব্যৱস্থা গ্ৰহণৰ পৰামৰ্শ দিয়া

৫ ভাৰতীয় সংবিধানৰ অধীনত নিশ্চিত কৰা নিজৰ অধিকাৰ খৰ্বৰ অভিযোগ আৰু নিজৰ সুৰক্ষা ব্যৱস্থা ৰূপায়ণ নকৰাৰ অভিযোগ থকা মহিলাসকলে প্ৰতিকাৰৰ বাবে পোনপটীয়াকৈ মহিলা আয়োগৰ কাষ চাপিব পাৰে

৬. ৰাজ্যত অত্যাচাৰ আৰু বৈষম্যৰ বলি হোৱা মহিলাসকলক পৰামৰ্শ আৰু সহায় কৰা

৭. মহিলাৰ গণ গোটৰ সৈতে জড়িত যিকোনো বিষয়ৰ বিচাৰৰ খৰচৰ বিত্তীয় সাহায্য আৰু মাজে মাজে সেইবোৰৰ সৈতে জড়িত ৰাজ্য চৰকাৰক প্ৰতিবেদন দিয়া

৮. মহিলা কাৰাবন্দী দাখিল কৰা যিকোনো চৌহদ, কাৰাগাৰ বা অন্যান্য ৰিমাণ্ড হোম বা আন যিকোনো গোচৰ পৰিদৰ্শন কৰি প্ৰয়োজনসাপেক্ষে নিজ নিজ কৰ্তৃপক্ষৰ জাননীলৈ অনা

৯. মহিলা ভিত্তিক যিকোনো নিৰ্দিষ্ট বিষয়ৰ সোধা-পোছা, অধ্যয়ন আৰু অনুসন্ধান কৰা

১০. শৈক্ষিক গৱেষণা আৰম্ভ কৰা বা যিকোনো প্ৰচাৰ পদ্ধতি গ্ৰহণ কৰা আৰু সকলো ক্ষেত্ৰতে মহিলাৰ প্ৰতিনিধিত্ব নিশ্চিত কৰাৰ উপায়ৰ পৰামৰ্শ দিয়া আৰু তেওঁলোকৰ অধিকাৰৰ পৰা বঞ্চিত কৰা কাৰণ চিনাক্ত কৰা

১১. মহিলাসকলক তেওঁলোকৰ অধিকাৰৰ পৰা বঞ্চিত কৰা কোনো বিষয় বা মহিলা সুৰক্ষা আইন কাৰ্যকৰী নোহোৱা বা তেওঁলোকৰ সৈতে জড়িত কোনো নীতি অমান্য কৰা বা তেওঁলোকৰ সৈতে জড়িত মহিলা কল্যাণ আৰু সকাহৰ সৈতে জড়িত নিৰ্দেশনা মানি চলাত ব্যৰ্থ হোৱাৰ বিষয়ে - বা কোনো অভিযোগৰ সোধা-পোছা কৰা

 সম্পৰ্কিত প্ৰবন্ধ 

ৰাষ্ট্ৰীয় মহিলা আয়োগ
 তথ্যসূত্ৰ 

 বাহ্যিক সংযোগ 
 আনুষ্ঠানিক ৱেবছাইট
 আনুষ্ঠানিক ৱেবছাইট
শ্ৰেণী:ভাৰতৰ মহিলা আয়োগ
শ্ৰেণী:নাৰীবাদী সংগঠন
জয় ইছি বেৱাজী (; জন্ম: ৮ জুন, ১৯৭৭) এগৰাকী নাইজেৰিয়ান ৰচনাকাৰ, চিত্ৰনাট্যকাৰ, নাট্যকাৰ, নতুন সংবাদ মাধ্যমৰ উদ্যোগী আৰু সামাজিক পৰিক্ৰমা কৰ্মী তেওঁৰ লেখা আৰু নাটকসমূহ সাংস্কৃতিক অনুপযুক্ততা আৰু ধৰ্মীয় বিজুতিৰ ওপৰত কেন্দ্ৰিত হৈ আহিছে তেওঁ নাৰীবাদী বুলি পৰিচয় দিয়ে, ৰাজহুৱা বিষয়ত তেওঁৰ দৃষ্টিভংগীয়ে তেওঁক সংবাদ মাধ্যমে "আধুনিক নিৰ্ভীক নাৰীবাদী" বুলি অভিহিত কৰিবলৈ বাধ্য কৰাইছে

বেৱাজীয়ে কাংকন বডাগ্ৰীৰ লাগোছ ষ্টেট মডেল কলেজত হাইস্কুলীয়া শিক্ষা লাভ কৰিছিল ইবাদানৰ দ্য পলিটেকনিকত গণ যোগাযোগ বিষয়ত তেওঁ অধ্যয়ন কৰিছিল তাৰ পিছত তেওঁ সংবাদ মাধ্যমত কেৰিয়াৰ গঢ়িবলৈ লয়

তেওঁৰ বিবাহ বিচ্ছেদ হৈছে ২০১৬ চনৰ এটা সাক্ষাৎকাৰত তেওঁ কৈছিল যে "তেওঁ অকলে ভাল কাম কৰে"

বেৱাজী হেপেনিংছ ৰেডিঅৰ পৰিচালন সঞ্চালক আছিল আৰু হেপেনিংছ আলোচনীৰ সম্পাদক আছিল ইয়াৰ পূৰ্বে তেওঁ জেনেভিভ আলোচনীৰ পৰিচালন সম্পাদক আছিল নাইজেৰিয়াৰ সমাজত নাৰীবাদ, যৌনতাবাদ আৰু নাৰীবিদ্বেষক কেন্দ্ৰ কৰি গঢ় লৈ উঠা দ্য কনভাৰ্চেচনৰ প্ৰৱৰ্তক ২০১৬ চনত তেওঁ ছোৱালী-শিশুৰ আশে-পাশে থকা বিষয়সমূহৰ ওপৰত ৰাষ্ট্ৰসংঘক সম্বোধন কৰে বেৱাজী নাইজেৰিয়ানসকলৰ মাজত ধৰ্মীয় পদ্ধতিৰ জনপ্ৰিয়তাৰ সমালোচক৷ তেওঁ শেষ ফলাফলক "দুৰ্বল, আত্মকেন্দ্ৰিক আৰু স্পষ্টভাৱে মোহময়ী" নাগৰিকৰ সৃষ্টি বুলি বৰ্ণনা কৰিছে তেওঁ আৰু আগবাঢ়ি গৈ ধৰ্ম যে কাল্পনিক পৰিৱেশত সাময়িক সন্তুষ্টি প্ৰদানৰ এক মাত্ৰ আহিলা বুলি সমৰ্থন কৰিছিল তেওঁৰ এই মন্তব্যক বহুতে সমালোচনা কৰিছিল, য'ত ৱাইনাইজাৰ মাৰ্ক এন্থনী অছুচুকুৱেও কৈছিল যে তেওঁ নিজৰ ব্যৱসায়ত গুৰুত্ব দিব লাগে৷ তেওঁ হেলেলুজা চেলেঞ্জ বনাম জয় ইছি বেৱাজি চেলেঞ্জ শীৰ্ষক এটা প্ৰবন্ধত এই বিষয়ে আলোকপাত কৰিছিল
তথ্যসূত্ৰ
শ্ৰেণী:নাইজেৰিয়াৰ মহিলা অধিকাৰ কৰ্মী
বৈজায়ান্ত্ "জয়" পাণ্ডা () এজন ভাৰতীয় ৰাজনীতিক বৰ্তমান ভাৰতৰ নিম্ন সদন লোকসভাৰ সদস্য তেওঁ বিজু জনতা দলৰ সদস্য ৰূপে কেন্দ্ৰপাৰা লোকসভা সমষ্টিৰ পৰা বিজয়ী হৈছে তেওঁ ২০০০ৰ পৰা ২০০৯ চনলৈ ৰাজ্যসভাৰ সদস্য আছিল

প্ৰাৰম্ভিক জীৱন
১৯৬৪ চনৰ ১২ জানুৱাৰীৰ দিনা কটকত জয় পাণ্ডাৰ জন্ম হৈছিল তেওঁৰ পিতৃ বংশীধৰ পাণ্ডা আৰু মাতৃ ইলা পাণ্ডা তেওঁ মিচিগান টেকনোল'জিকেল বিশ্ববিদ্যালয়ত (  ) অধ্যয়ন কৰিছিল অভিযান্ত্ৰিক আৰু মেনেজমেণ্টৰ জ্ঞানেৰে পুষ্ট পাণ্ডাই ৰাজনীতিত পদাৰ্পন কৰাৰ আগতে কৰ্প'ৰেট খণ্ডত কাম কৰিছিল তেওঁ বিজু জনতা দল গঠনকৰোঁতা বিজু পাটনায়কক আৰু পিছলৈ নবীন পাটনায়কক সহযোগিতা আগবঢ়াইছিল:..?228

পাণ্ডাই ১৯৯৪ চনত জাগী মঙ্গত পাণ্ডাক বিয়া কৰায়:164.100.47.5. তেওঁৰ পত্নী জাগী মঙ্গত পাণ্ডা  এগৰাকী উদ্যোগপতি আৰু বৰ্তমান অৰটেল কমুনিকেচন লিমিটেডৰ পৰিচালন সঞ্চালক:...?29857092945138

তথ্য সংগ্ৰহ

বাহ্যিক সংযোগ
 

শ্ৰেণী:ভাৰতৰ ব্যক্তি
শ্ৰেণী:ভাৰতীয় ৰাজনীতিবিদ
জয় ভগৱান (; জন্ম: ১১ মে' ১৯৮৫), দুবাৰকৈ এছিয়ান চেম্পিয়নশ্বিপ পদক বিজয়ী আৰু ২০১০ চনৰ কমনৱেলথ গেমছত ব্ৰঞ্জ পদক বিজয়ী তেওঁ ২০১২ চনৰ লণ্ডন অলিম্পিকত বক্সিংত লাইটৱেট (৬০ কিলোগ্ৰাম) শাখাতো ভাৰতক প্ৰতিনিধিত্ব কৰিছিল
২০১১ চনত বাকুত অনুষ্ঠিত বিশ্ব অপেশাদাৰী বক্সিং চেম্পিয়নশ্বিপৰ কোৱাৰ্টাৰ ফাইনেলত প্ৰৱেশ কৰি ভগৱানে লণ্ডন গেমছৰ বাবে যোগ্যতা অৰ্জন কৰে তেওঁৰ প্ৰশিক্ষক আছিল ভাৰতীয় বক্সিং প্ৰশিক্ষক গুৰবক্ষ সিং সান্ধু 
২০১১ চনত শ্বাহৰুখ খানে আয়োজন কৰা জোৰ কা ঝাটকা: টোটেল ৱাইপআউট নামৰ ৰিয়েলিটি গেম শ্বত অভিনয় কৰিছিল আৰু চূড়ান্ত প্ৰতিযোগীসকলৰ ভিতৰত অন্যতম আছিল 
২০১২ চনৰ গ্ৰীষ্মকালীন অলিম্পিকত তেওঁ আধিপত্য বিস্তাৰ কৰি ২০১২ চনৰ ২৯ জুলাইত প্ৰথম ৰাউণ্ডত ছিচেলছৰ এণ্ড্ৰিক এলিছপক ১৮৮ গ'লত পৰাস্ত কৰে ২০১২ চনৰ ২ আগষ্টত লণ্ডন অলিম্পিকত জয় ভগৱানে কাজাখস্তানৰ যুঁজাৰু গনি ঝাইলাউভৰ হাতত শেষ ১৬ত পৰাস্ত হয়

তথ্যসূত্ৰ

শ্ৰেণী:ভাৰতৰ ক্ৰীড়াবিদ
জয় মালা ( (২২ আগষ্ট ১৯৫৮  ২৬ এপ্ৰিল ২০২৩) এগৰাকী ভাৰতীয় সাংবাদিক, ৰাজনীতিবিদ, অধিবক্তা আৰু সমাজকৰ্মী তেওঁ ভাৰতৰ উচ্চতম ন্যায়ালয়ৰ জ্যেষ্ঠ অধিবক্তা আছিল৷ তেওঁ ৬০০ৰো অধিক গোচৰ দাখিল কৰিছিল আৰু প্ৰতিটোতে জয়ী হৈছিল৷ ইয়াৰে ভিতৰত ১৯৮৫ চনৰ এটা গুৰুত্বপূৰ্ণ গোচৰো আছিল য'ত তেওঁ জম্মু-কাশ্মীৰ ৰাজ্যৰ বিৰুদ্ধে ভাৰতত টৰ্ট আইন সলনি কৰাৰ বিৰুদ্ধে গোচৰ তঁৰিছিল  ১৯৮২ চনত মালা জম্মু আৰু কাশ্মীৰ নেচনেল পেন্থাৰছ পাৰ্টি (জেকেএনপিপি)ৰ সহ-প্ৰতিষ্ঠাপক আছিল২০২২ চনৰ ৭ মে'ত তেওঁ পেন্থাৰছ পাৰ্টিৰ কাৰ্যকৰী সমিতিৰ অধ্যক্ষ হয়৷২০২২ চনৰ ৩১ মে'ৰ পৰা ২০২৩ চনৰ ৪ এপ্ৰিললৈকে তেওঁ পেন্থাৰছ পাৰ্টিৰ বাস্তৱিক সভানেত্ৰী হয় জম্মু-কাশ্মীৰৰ বিদ্ৰোহৰ সময়ছোৱাত ১৯৮৩ চনৰ জম্মু-কাশ্মীৰৰ সাধাৰণ নিৰ্বাচনত মুঠ ৫১২গৰাকী প্ৰাৰ্থীৰ ভিতৰত মাত্ৰ ৭গৰাকী মহিলা প্ৰাৰ্থীহে আছিল৷ সেইসকলৰ ভিতৰত তেওঁ অন্যতম আছিল

১৯৭৯ চনত মালা ভাৰতীয় ছাত্ৰ কংগ্ৰেছৰ সভাপতি আছিল ২০১৭ চনৰ পৰা ভাৰতৰ প্ৰথম প্ৰধানমন্ত্ৰীয়ে প্ৰতিষ্ঠা কৰা কাকত নেচনেল হেৰাল্ডৰ অৱদানকাৰী সম্পাদিকা হিচাপে তেওঁ কাম কৰে
ব্যক্তিগত জীৱন
মালাৰ বিবাহ হৈছিল পেন্থাৰছ পাৰ্টিৰ নেতা ভীম সিঙৰ সৈতে তেওঁৰ পুত্ৰ অংকিত লাভ গ্ৰেট ব্ৰিটেইনৰ ৱান লাভ পাৰ্টিৰ নেতা  কাশ্মীৰ সংঘাতত শান্তি অনাৰ আশাৰে তেওঁ সন্তানৰ নাম লাভ ৰাখিলে৷

মালাৰ জন্ম হৈছিল গৌড় সৰস্বত ব্ৰাহ্মণ পৰিয়ালতআৰু তেওঁ আফগানিস্তানৰ হিন্দু শ্বাহীৰ বংশধৰ আছিল
তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:ৰাজ্যসভাৰ সাংসদ
জয় সন্তোষী মা () ১৯৭৫ চনৰ ভাৰতীয় হিন্দী ভাষাৰ ভক্তিমূলক চলচ্চিত্ৰ পৰিচালনা বিজয় শৰ্মাৰ আৰু ৰচনা আৰ. প্ৰিয়দৰ্শীৰ সন্তোষী মা (সন্তোষী মাতা বুলিও কোৱা হয়) হৈছে সন্তুষ্টিৰ দেৱী উষা মংগেশকাৰে মহেন্দ্ৰ কাপুৰ আৰু ছবিখনৰ গীতবোৰৰ কথা লিখা বিখ্যাত কবি, গীতিকাৰ কবি প্ৰদীপৰ সৈতে ছবিখনৰ  গীতবোৰ গাইছিল কম বাজেটত নিৰ্মিত এই ছবিখন বক্স অফিচত অন্যতম সফল ছবি হিচাপে পৰিগণিত হয় 
প্লট
ছবিখনৰ আৰম্ভণি হয় দেৱলোকত, য'ত দেৱী সন্তোষী মাতাৰ "জন্ম" গণেশৰ কন্যা হিচাপে গণেশৰ দুগৰাকী পত্নী ৰিদ্ধি আৰু সিদ্ধি ("সমৃদ্ধি" আৰু "আধ্যাত্মিক শক্তি") যদিও গণেশৰ আন এগৰাকী পত্নী বুদ্ধি ("জ্ঞান") আছে, তথাপিও তেওঁক ছবিখনত দেখুওৱা হোৱা নাই এটা মূল ভূমিকাত আছে বিষ্ণুৰ ভক্ত অমৰ ঋষি নাৰদ, যিয়ে ছবিখনৰ দুটা সমান্তৰাল কাহিনী আগবঢ়াই লৈ যায়

আনহাতে মৰ্ত্যত দেখা যায় সত্যৱতী নামৰ মহিলা এগৰাকীক, মহিলাৰ দল এটাৰ সৈতে সন্তোষী মাৰ আৰতি কৰি থকা অৱস্থাত, যিগৰাকী সন্তোষী মাতাৰ সৰ্বশ্ৰেষ্ঠ পাৰ্থিৱ ভক্ত সত্যৱতীয়ে জীৱনত বিভিন্ন ঘাট-প্ৰতিঘাটৰ সন্মুখীন হয় আৰু তেওঁক ৰক্ষা কৰি থাকে সন্তোষী মাতাই ছবিখনৰ যোগেদি পৰম কৰুণাময়ী দেৱীগৰাকীয়ে যে প্ৰতি নিয়ত ভক্তক ৰক্ষা কৰি থাকে, তাকে দেখুওৱা হৈছে

মু্ক্তি আৰু প্ৰতিক্ৰিয়া
ছবিখন মুক্তি পোৱাৰ পিছত বিশেষকৈ উত্তৰ ভাৰতৰ মহিলাসকলে সন্তোষী মাক দেৱী হিচাপে পূজা কৰিবলৈ আৰম্ভ কৰিছিল45 ছবিখনত সন্তোষী মাক "গণেশ"ৰ কন্যা হিচাপে দেখুওৱা হৈছে , . "   ", . 130 : :     ,  .  (),      (     : , 1991) .     ,  .   :       . ( :  , 1997). . 1516, 230, 239, 242, 251. .

কোনো পৌৰাণিক কাহিনী বা অন্যান্য পৰিচিত গ্ৰন্থত আধাৰত ছবিখনৰ চিত্ৰনাট্য ৰচনা কৰা হোৱা নাই ছবিখনত বিশেষকৈ গণেশৰ এগৰাকী ভগ্নী আৰু এগৰাকী কন্যা আছে বুলি কৰা দাবী অনন্য যেন লাগে মহাৰাষ্ট্ৰত জনবিশ্বাস আছে যে গণেশৰ চাৰিওদিশৰ প্ৰতিটো দিশতে এগৰাকীকৈ ভগ্নী আছে আৰু তেওঁ প্ৰতি বছৰে গণেশ চতুৰ্থী উপলক্ষে প্ৰত্যেক গৰাকী ভনীয়েকক লগ পাবলৈ যায়

২০০৬ চনত ছবিখনৰ পুনৰ নিৰ্মাণ হয়, যত উষা মংগেশকাৰে পুনৰ গীত গাইছিল এই ছবিখনৰ প্ৰভাৱতে ষোল শুক্ৰবাৰ, সন্তোষী মা কি মহিমা আদি ছবি আৰু জয় সন্তোষী মা নামেৰে এখন টিভি ধাৰাবাহিকো নিৰ্মিত হৈছিল 
বঁটা আৰু সন্মান
শ্ৰেষ্ঠ পুৰুষ নেপথ্য কণ্ঠশিল্পীৰ  বঁটা (হিন্দী শাখা)  প্ৰদীপক "যহাঁ ৱাহাঁ" গীতটিৰ বাবে
 শ্ৰেষ্ঠ মহিলা নেপথ্য কণ্ঠশিল্পীৰ  বঁটা  (হিন্দী শাখা)  উষা মংগেশকাৰ 
শ্ৰেষ্ঠ মহিলা নেপথ্য কণ্ঠশিল্পীৰ  বঁটা  ফিল্মফেয়াৰ মনোনয়ন  "মেঁ তো আৰতি" গীতৰ বাবে উষা মংগেশকাৰ 
তথ্যসূত্ৰ

বাহ্যিক সংযোগ

শ্ৰেণী:হিন্দু পৌৰাণিক চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:১৯৭৫ বৰ্ষৰ চলচ্চিত্ৰ
হিন্দু পুৰাণ অনুসৰি, জয় আৰু বিজয় আছিল শ্ৰীবিষ্ণুৰ আবাস ক্ষেত্ৰ বৈকুণ্ঠৰ দুজন দ্বাৰপাল বা দুৱৰী ব্ৰহ্মাৰ চাৰি মানসপুত্ৰ ক্ৰমে সনক, সনাতন, সনন্দ আৰু সনৎকুমাৰৰ অভিশাপ মৰ্মে তেওঁলোক তিনিটা যুগত মৰ্ত্যলোকত জন্মগ্ৰহণ কৰিবলগীয়া হৈছিল জয় আৰু বিজয়ে সত্য যুগত হিৰণ্যকশিপু আৰু হিৰণ্যাক্ষ; ক্ৰেতা যুগত ৰাৱণ আৰু কুম্ভকৰ্ণ আৰু দ্বাপৰ যুগত শিশুপাল আৰু দন্তবক্ৰ নামেৰে জন্ম গ্ৰহণ কৰিছিল

ব্ৰহ্মাৰ চাৰি মানসপুত্ৰৰ অভিশাপ
বৈকুণ্ঠলৰ দ্বাৰপালে কুমাৰগণক প্ৰৱেশ কৰাত বাধা দিয়াত অভিশপ্ত হয় বিষ্ণু ঘটনাস্থলীলৈ দৌৰি আহে

ভাগৱত পুৰাণ অনুসৰি, ব্ৰহ্মাৰ চাৰি মানসপুত্ৰ ক্ৰমে সনক, সনাতন, সনন্দ আৰু সনৎকুমাৰ (ব্ৰহ্মাৰ মন বা চিন্তা শক্তিৰ পৰা জন্ম হোৱা পুত্ৰ) বিষ্ণুৰ দৰ্শনাৰ্থে বৈকুণ্ঠলৈ গৈছিল

তপস্যা শক্তিৰ ফলত চাৰি কুমাৰক শিশু যেন দেখিছিল, যদিও তেওঁলোকৰ বয়স বহুত বেছি আছিল বৈকুণ্ঠৰ দ্বাৰপাল জয় আৰু বিজয়ে কুমাৰসকলক শিশু বুলি ভাবি প্ৰৱেশ কৰাত বাধা দি লগতে কয় যে, বিষ্ণু বিশ্ৰাম আছে সেয়ে এতিয়া বিষ্ণুৰ সৈতে দেখা হব নোৱাৰে উত্তৰত কুমাৰগণে খঙত জয় আৰু বিজয়ক কয় যে, বিষ্ণুৱে তেওঁৰ ভক্তসকলৰ বাবে সদায় উপলব্ধ কুমাৰগণে জয় আৰু বিজয়ক অভিশাপ দিয়ে যে, তেওঁলোক দৈৱত্ব ত্যাগ কৰিব লাগিব আৰু সাধাৰণ মানুহৰ দৰে মৰ্ত্যলোকত জন্মগ্ৰহণ কৰি জীয়াই থাকিব লাগিব অৱশেষত বিষ্ণু তেওঁলোকৰ সন্মুখত উপস্থিত হয় দ্বাৰপালে কুমাৰগণৰ অভিশাপ উঠাই ল'বলৈ বিষ্ণুক অনুৰোধ কৰে বিষ্ণুৱে কয় যে, চাৰি কুমাৰৰ অভিশাপ ওলোতাব নোৱাৰি তাৰ পৰিৱৰ্তে, তেওঁ জয় আৰু বিজয়ক দুটা বিকল্প দিয়ে প্ৰথম বিকল্পটো হল বিষ্ণুৰ ভক্ত হিচাপে পৃথিৱীত সাতটা জন্ম লোৱা আৰু দ্বিতীয়টো তেওঁৰ শত্ৰু হিচাপে তিনিটা জন্ম লোৱা ইয়াৰে যিকোনো এটা দণ্ডবিহাৰ পিছত, তেওঁলোকে পুনৰ বৈকুণ্ঠত মৰ্যাদা প্ৰাপ্ত কৰিব পাৰিব আৰু স্থায়ীভাৱে তেওঁৰ সৈতে থাকিব পাৰিব জয় আৰু বিজয়ে বিষ্ণুৰ পৰা সাতটা জীৱন আঁতৰি থকাৰ দুখ সহ্য কৰিব নোৱাৰি তেওঁৰ শত্ৰু হিচাপে পৃথিৱীত তিনিটা জন্ম লোৱাৰ সিদ্ধান্ত লয় তেওঁলোকে তেওঁলোকৰ প্ৰতিটো জন্মতে বিষ্ণুক লগ পাব লাগিব আৰু তিনিটা জন্মতে বিষ্ণুৰ শত্ৰু হ'ব লাগিব 

সত্য যুগৰ সময়ত তেওঁলোকৰ প্ৰথম দিতি (দক্ষ প্ৰজাপতিৰ কন্যা) আৰু ঋষি কাশ্যপৰ ঘৰত হিৰণ্যাক্ষ আৰু হিৰণ্যকশিপু হিচাপে জন্ম গ্ৰহণ কৰিছিল, যাক বিষ্ণুৰ বৰাহ (গাহৰি অৱতাৰ) আৰু নৰসিংহ (পুৰুষ-সিংহ অৱতাৰ) অৱতাৰে হত্যা কৰিছিল ত্ৰেতা যুগৰ সময়ত তেওঁলোকৰ দ্বিতীয় জীৱনত ৰাৱণ আৰু কুম্ভকৰ্ণ হিচাপে জন্মগ্ৰহণ কৰে আৰু ৰামৰ হাতত মৃত্যুবৰণ কৰে 

দ্বাপাৰ যুগৰ সময়ত তেওঁলোকৰ তৃতীয় জীৱনত শিশুপাল আৰু দন্তৱক্ৰ হিচাপে জন্মগ্ৰহণ কৰে যাক বিষ্ণুৰ অৱতাৰ শ্ৰীকৃষ্ণই হত্যা কৰিছিল জয় আৰু বিজয়ে তিনিওটা জীৱনতে তেওঁলোক ভাতৃ হিচাপে জন্মগ্ৰহণ কৰিছিল

বিষ্ণু মন্দিৰৰ দ্বাৰপাল বা দুৱৰী
উৰিষ্যাৰ পুৰী জগন্নাথ মন্দিৰৰ প্ৰৱেশদ্বাৰত জয় আৰু বিজয়ৰ প্ৰতিমূৰ্তি
দন্তবক্ৰ আৰু শিশুপালৰ মৃত্যুৰ পিছত জয় আৰু বিজয়ে চাৰি কুমাৰে দিয়া অভিশাপৰ পৰা মুক্তি পায় ফলত বৈষ্ণৱীয় ৰীতি অনুসৰি আধুনিক যুগত (সংস্কৃতৰ মতে কলিযুগত) সিহঁত পুনৰ বৈকুণ্ঠৰ দ্বাৰপাল ৰূপে আত্ম নিয়োজিত হয় অন্ধ্ৰপ্ৰদেশৰ বেঙ্কটেশ্বৰ মন্দিৰত, উৰিষ্যাৰ পুৰী জগন্নাথ মন্দিৰত আৰু শ্ৰীৰঙ্গমৰ ৰঙ্গনাথ মন্দিৰৰ প্ৰৱেশদ্বাৰত দুই দ্বাৰপালৰূপে জয় আৰু বিজয়ৰ প্ৰতিমূৰ্তি দেখিবলৈ পোৱা যায়৷

বংশপৰিচয়
ব্ৰহ্মাণ্ড পুৰাণ অনুসৰি, জয় আৰু বিজয় কালী (হিন্দু দেৱী কালী নহয়) -ৰ পুত্ৰ আছিল আৰু কালী বদলি বৰুণ আৰু তেওঁৰ স্ত্ৰী স্তুতাৰ অন্যতম আছিল (সংস্কৃতত স্তুতৰ অৰ্থ প্ৰশংসা)  কালীৰ ভাই (আৰু জয় আৰু বিজয়ৰ মামা) আছিল বৈদ্য৷

তথ্যসূত্ৰ

শ্ৰেণী:হিন্দু কিংবদন্তি
জয়কান্ত গন্ধীয়া (ইংৰাজী:  ) বিহু সংস্কৃতিৰ গৱেষক আৰু লোকশিল্পী ৰূপে পৰিচিত৷ তেওঁ অসমীয়া সাহিত্য আৰু সংস্কৃতিলৈ নানা অৱদান আগবঢ়াইছে তেওঁ অসম সাহিত্য সভাৰ লগত জড়িত গন্ধীয়াই সাত বছৰ একেৰাহে অসম সাহিত্য সভাৰ কাৰ্যনিৰ্বাহক সমিতিৰ সদস্য হৈ থকাৰ উপৰি দুটা কাৰ্যকালৰ বাবে তিনিচুকীয়া জিলা সাহিত্য সভাৰ সভাপতি আছিল৷

জন্ম আৰু শিক্ষা
যোৰহাট জিলাৰ কৰঙা গাঁৱত ১৯৪৪ চনৰ ২১ ফেব্ৰুৱাৰীত জয়কান্ত গন্ধীয়াৰ জন্ম হয়৷ তেওঁৰ পিতৃৰ নাম আছিল বলোৰাম গন্ধীয়া আৰু মাকৰ নাম ভলেশ্বৰী গন্ধীয়া৷ কৰঙা গাঁৱতে প্ৰাথমিক শিক্ষা লৈ তেওঁ চিনামৰা উচ্চ ইংৰাজী বিদ্যালয়, নৰ্মাল স্কুল, যোৰহাট কলেজ আদিত শিক্ষা গ্ৰহণ কৰে৷ 
কৰ্মজীৱন
কৰ্মজীৱনৰ আৰম্ভণিতে তেওঁ ধলাজান মধ্য ইংৰাজী বিদ্যালয়ত শিক্ষকতা আৰব্ভ কৰে৷ তাৰপিছত তেওঁ তিনিচুকীয়া মধ্য ইংৰাজী বিদ্যালয়ত শিক্ষকতা কৰ৷ তাৰপিছত তেওঁ চিনামৰা মধ্য ইংৰাজী বিদ্যালয়ত কিছুবছৰ শিক্ষকতা কৰি পিছত ডিগবৈ অসম অইল কোম্পানীৰ চেন্ট্ৰেল আচামীজ প্ৰাইমাৰী স্কুলত যোগদান কৰে আৰু তাৰপৰাই অসম তেল সংমণ্ডলৰ সঞ্চাৰ আৰু জনসম্পৰ্কৰক্ষী বিভাগলৈ বদলি হৈ অৱসৰৰ সময়লৈ তাতেই কৰ্মৰত হৈ থাকে৷

সাহিত্য কৃতি
জয়কান্ত গন্ধীয়াই মুঠ ৬২ খন গ্ৰন্থ লিখিছিল ৷ তাৰ ভিতৰত ৩১ খন উপন্যাস, ১৩ খন গল্প সংকলন, ২ খন শিশু গ্ৰন্থ, ১৬ খন গৱষণামূলক গ্ৰন্থৰ উপৰি বিভিন্ন কাকত আলোচনীত শতাধিক প্ৰবন্ধ লিখি থৈ গৈছে ৷ তেওঁৰ লেখাসমূহত জতুৱা ঠাঁচৰ ব্যৱহাৰ লক্ষ্য কৰিবলগীয়া৷ গল্প উপন্যাস প্ৰবন্ধ সকলোতে অসমীয়া কৃষ্টি আৰু অসমীয়া কৃষক সমাজৰ ঘাত-প্ৰতিঘাতৰ প্ৰতিচ্ছবি দেখা যায়৷ সমালোচনামূলক প্ৰবন্ধত ভাষাৰ তীৰ্যক সুৰ দেখিবলৈ পোৱা যায়৷ তেওঁৰ বহুল সমাদৃত বিহু বিষয়ক গ্ৰন্থ কেইখন হল ; হুঁচৰি : মুকলি বিহু আৰু বিহু নাচ, ৰঙালী বিহুৰ কথা, বিহু : বিধি আৰু ব্যাধি, আৰু বিহু : সংৰক্ষণ আৰু প্ৰত্যাহ্বান৷বিহু সংস্কৃতিলৈ জয়কান্ত গন্ধীয়াৰ সুদূৰপ্ৰসাৰী বৰঙণি, ড প্ৰদীপ নেওগ, প্ৰান্তিক, ১৬-৩১ জানুৱাৰী, ২০২১ জয়কান্ত গন্ধীয়াৰ সম্পাদনাত প্ৰকাশ পোৱা বিহু সংস্কৃতিৰ ৰূপৰেখা আন এখন উল্লেখযোগ্য গ্ৰন্থ ৷জয়কান্ত গন্ধীয়াদেৱক যিদৰে জানিছিলোঁ, নিতুল চাংমাই, প্ৰান্তিক, ১৬-৩১ জানুৱাৰী, ২০২১ এইবোৰৰ উপৰি জয় ওজা ছদ্মনামত তেওঁ অসমৰ ঢোলবাদ্য নামেৰে আন এখন পুথিও ৰচনা কৰে৷

অন্যান্য কৃতি
এগৰাকী সংগঠক হিচাপেও জয়কান্ত গন্ধীয়াই বিভিন্ন কামত জড়িত হৈ পৰিছিল৷ বিহু সুৰক্ষা সমিতি, অসম নামৰ এটা সংগঠন গঢ়ি অসমত বিহুৰ কৃষ্টি, বৈশিষ্ট অক্ষুণ্ণ ৰাখিবলৈ বিভিন্ন ঠাইত সজাগতামুলক অনুষ্ঠান কৰাৰ উপৰি বিহুৰে বিৰিণা পাত নামে এলানি ভি,ছি,ডি প্ৰস্তুত কৰিছিল৷ এই ভি,ছি,ডি লানিত হুঁচৰি, গাভৰু বিহু আৰু ৰাতি বিহুক স্বকীয় বৈশিষ্টৰে তুলি ধৰাৰ প্ৰয়াস কৰা হৈছে৷  এইলানি ভি,ছি,ডি তেওঁ স্কুল-কলেজৰ ছাত্ৰ-ছাত্ৰীৰ মাজত বিনামূলীয়াকৈ বিতৰণ কৰিছিল৷ বিহু সংস্কৃতিলৈ জয়কান্ত গন্ধীয়াৰ সুদূৰপ্ৰসাৰী বৰঙণি, ড প্ৰদীপ নেওগ, প্ৰান্তিক, ১৬-৩১ জানুৱাৰী, ২০২১
বঁটা সন্মান
লোকশ্ৰী সন্মানেৰে বিভূষিত জয়কান্ত গন্ধীয়াই অসম চৰকাৰৰ শিল্পী পেন্সন লাভ কৰাৰবিহু সংস্কৃতিলৈ জয়কান্ত গন্ধীয়াৰ সুদূৰপ্ৰসাৰী বৰঙণি, ড প্ৰদীপ নেওগ, প্ৰান্তিক, ১৬-৩১ জানুৱাৰী, ২০২১ উপৰি মাধবীলতা সাহিত্য বঁটা, লোক-সংস্কৃতিৰ গৱেষক, ৰসজ্ঞ কল্পদ্ৰুম বঁটা আদিৰ লগতে বিভিন্ন ৰাজহুৱা সম্বৰ্ধনা লাভ কৰিছিল৷ 
মৃত্যু
জয়কান্ত গন্ধীয়াৰ ১৪ ডিচেম্বৰ ২০২০ তাৰিখে মৃত্যু হয়৷

তথ্য সূত্ৰ

শ্ৰেণী:সাহিত্যিক
শ্ৰেণী:অসমৰ ব্যক্তি
ড. জয়কান্তন (; জন্ম : ২৪ এপ্ৰিল, ১৯৩৪    ৮ এপ্ৰিল, ২০১৫), জনপ্ৰিয় নাম : জেকে, হ'ল এগৰাকী ভাৰতীয় লেখক, সাংবাদিক, সু-বক্তা, চলচ্চিত্ৰ নিৰ্মাতা, সমালোচক আৰু সক্ৰিয় সমাজ-কৰ্মী ৯ বছৰ বয়সতে, পঞ্চম শ্ৰেণীলৈকে পঢ়াৰ পাছত তেওঁ বিদ্যালয়লৈ যোৱা বাদ দিছিল  আৰু মাদ্ৰাজলৈ গৈ ভাৰতীয় কমিউনিষ্ট পাৰ্টিত যোগদান কৰিছিলচিপিআইৰ অফিচতে তেওঁ চিনাকী হৈছিল বিশ্ব সাহিত্যৰ সৈতে আৰু তেওঁৰ প্ৰথমটো লেখা ছপা হৈছিল পাৰ্টিৰ পুস্তিকাত তাৰ পিছত আৰু তেওঁ থমকি ৰোৱা নাই ছয় দশকজোৰা সাহিত্যিক জীৱনত জয়কান্তনে লিখি উলিয়াইছে, দুখনকৈ আত্মজীৱনীৰ উপৰিও ৪০খন উপন্যাস আৰু ২০০ গল্প কেৱল সাহিত্যকাৰ হৈ নাথাকি তেওঁ দুখনকৈ চলচ্চিত্ৰও নিৰ্মাণ কৰিছিল তেওঁৰ চাৰিখন উপন্যাসৰ আধাৰতো চলচ্চিত্ৰ নিৰ্মিত হৈছে 

তেওঁৰ অৱদানক স্বীকৃতি জনাই তেওঁক ভাৰতৰ সৰ্বোচ্চ সাহিত্য সম্মান জ্ঞানপীঠ বঁটা (২০০২) আৰু সাহিত্য অকাডেমি বঁটা (১৯৭২) প্ৰদান কৰা হৈছে ভাৰত চৰকাৰে ২০০৯ চনত তেওঁ পদ্মভূষণেৰে বিভূষিত কৰিছে ১৯৭৮ চনত তেওঁ ছোভিয়েট দেশ নেহৰু বঁটা আৰু ২০১১ চনত ৰাছিয়ান চৰকাৰৰ অৰ্ডাৰ অৱ ফ্ৰেণ্ডশ্বিপ লাভ কৰিছে শ্ৰেষ্ঠ কাহিনী লেখক হিচাপে ১৯৭৮ চনত তেওঁ তামিলনাডু ৰাজ্যিক চলচ্চিত্ৰ বঁটা লাভ কৰিছে

৮ এপ্ৰিল, ২০১৫ চনত তেওঁ মৃত্যুবৰণ কৰে

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় সাহিত্যিক
শ্ৰেণী: পদ্মভূষণ বঁটা বিজয়ী
শ্ৰেণী:জ্ঞানপীঠ বঁটা বিজয়ী
শ্ৰেণী:তামিল ভাষাৰ সাহিত্য অকাডেমি বঁটা বিজয়ী
শ্ৰেণী:সাহিত্য অকাডেমিৰ ফেলোশ্বিপ প্ৰাপক
জয়দেৱ দ্বাদশ শতিকাৰ সময়ছোৱাৰ এজন সংস্কৃত কবি বসন্ত কালত গোপী ৰাধাৰ সৈতে কৃষ্ণৰ প্ৰেমৰ ওপৰত ভিত্তি কৰি লিখা তেওঁৰ মহাকাব্য গীতা গোবিন্দমৰ বাবে তেওঁ সু-পৰিচিত ৰাধা কৃষ্ণতকৈ মহৎ বুলি মত উপস্থাপন কৰা এই মতাদৰ্শক হিন্দু ধৰ্মৰ ভক্তি আন্দোলনৰ এক গুৰুত্বপূৰ্ণ অংগ হিচাপে গণ্য কৰা হয়:..-2008-200839-40. 

জীৱনী
জন্ম অনুসৰি এজন ব্ৰাহ্মণ, জয়দেৱৰ জন্ম তাৰিখ আৰু স্থান অনিশ্চিত গীতাগোবিন্দৰ পৰা অনুমান কৰিব পাৰি যে তেওঁৰ জন্ম "কেন্দুবিল্ব" গাঁৱত হৈছিল ওড়িশা, বংগ আৰু মিথিলাৰ পণ্ডিতসকলে এই ঠাইখনক নিজৰ অঞ্চলৰ এখন বৰ্তমানৰ এখন গাঁৱৰ সৈতে বিভিন্ন ধৰণে চিনাক্ত কৰিছে, য'ত ওড়িশাৰ পুৰীৰ ওচৰৰ কেন্দুলী সাসান, বীৰভূমি জিলাৰ জয়দেৱ কেন্দুলী আৰু মিথিলা (বিহাৰ)ৰ ঝাংঝাৰপুৰৰ ওচৰৰ কেন্দুলী গাঁও শেহতীয়া গৱেষণাৰ পৰা দেখা গৈছে যে এই বিষয়ত এতিয়াও পণ্ডিতসকলৰ মাজত মতানৈক্য আছে জয়দেৱে যিহেতু যাযাবৰী জীৱন কটাইছিল, সম্ভৱতঃ এটা সময়ত তেওঁ পুৰীলৈ গৈছিল আৰু তাতেই পৰম্পৰা অনুসৰি তেওঁ পদ্মাৱতী নামৰ এগৰাকী নৃত্যশিল্পীক বিয়া কৰাইছিল যদিও সেই কথা আদিম ধাৰাভাষ্যকাৰ আৰু আধুনিক পণ্ডিতসকলে সমৰ্থন নকৰে

 লক্ষ্মণসেনৰ সভাত 
200গীতগোবিন্দমৰ পাণ্ডুলিপি
লক্ষ্মণসেনৰ সভাত জয়দেৱৰ আগমনৰ কথা প্ৰসংগত এটা কাহিনী আছে এদিন লক্ষ্মণসেনৰ সভালৈ এজন বিখ্যাত সংগীতজ্ঞ আহি নিজকে শ্ৰেষ্ঠ বুলি উপস্থাপন কৰিলে ৰজাই তেওঁৰ দাবী মানি লৈ বিজয়ৰ পত্ৰ লিখিব বিচাৰিলে এই খবৰটো শুনি জয়দেৱৰ পত্নী পদ্মাৱতীয়ে ৰাজ্যসভালৈ আহি স্বামীৰ লগত প্ৰতিদ্বন্দ্বিতা নকৰাকৈ প্ৰশংসাপত্ৰ নিদিবলৈ অনুৰোধ জনায় ৰজাই জয়দেৱক সভালৈ আনিলে তথাকথিত সংগীত শিল্পীজনৰ গীতত গছৰ সকলো পাত সৰি পৰিল সকলোৱে সংগীত শিল্পীগৰাকীক ধন্য মানিলে জয়দেৱে কলে যে গছজোপাত থকা পাতবোৰ আকৌ দেখুৱাওক সংগীত শিল্পী গৰাকীয়ে নিজৰ অক্ষমতা প্ৰকাশ কৰে যেতিয়া জয়দেৱে গাই গল, লগে লগে গছজোপাৰ পাতবোৰ আকৌ আগৰ দৰে হৈ উঠিল সকলোৱে জয়দেৱৰ শ্ৰেষ্ঠত্ব স্বীকাৰ কৰিলেবঙ্গভূমিকা-সুকুমাৰ সেন
সাহিত্যিক অৱদান
প্ৰাচীন ওড়িয়া ভাষাত ৰচিত জয়দেৱৰ কেতবোৰ কবিতা উৰিষ্যাৰ সাংস্কৃতিক সঞ্চালকালয়ে প্ৰকাশ কৰিছে য'ত ৰাধা-কৃষ্ণৰ প্ৰেম বৰ্ণনা কৰা হৈছে আৰু গীতাগোবিন্দমত ব্যৱহৃত ধাৰণাবোৰৰ সৈতে একেধৰণৰ ধাৰণা সন্নিবিষ্ট কৰা হৈছে জয়দেৱক বহুলভাৱে ওডিছি সংগীতৰ অন্যতম সংগীতজ্ঞ হিচাপে গণ্য কৰা হয় প্ৰতি নিশা বদসিংহাৰ বা পুৰীৰ জগন্নাথ মন্দিৰৰ শেষ অনুষ্ঠানৰ সময়ত জয়দেৱৰ গীতগোবিন্দম গোৱা হয় পৰম্পৰাগত ওডিছি ৰাগ আৰু তালত উপস্থাপন কৰা হয় স্বয়ং মন্দিৰত গান গোৱা জয়দেৱৰ সময়ৰ পৰা এই পৰম্পৰা অখণ্ডভাৱে অব্যাহত আছে কবিৰ সময়ৰ পিছত প্ৰামাণিক ওডিছি ৰাগ আৰু তাল অনুসৰি গীতগোবিন্দম গোৱাটো মন্দিৰত বাধ্যতামূলক হিচাপে প্ৰতিষ্ঠা কৰা হৈছিল, যিটো মহৰী বা দেৱদাসীসকলে সম্পন্ন কৰিবলগীয়া হৈছিল, পদ্ধতিগতভাৱে শিলালিপিত লিপিবদ্ধ কৰা হৈছিল

জয়দেৱৰ দুটা গীত শিখ ধৰ্মৰ পবিত্ৰ গ্ৰন্থ গুৰু গ্ৰন্থ চাহাবত সন্নিৱিষ্ট কৰা হৈছে

স্তৱকসমূহ সংস্কৃত আৰু পূবৰ অপভ্ৰংশৰ মিশ্ৰণেৰে লিখা হৈছে  পুৰী ভ্ৰমণৰ সময়ত জয়দেৱৰ ৰচনাই গুৰু নানকৰ ওপৰত কেনেদৰে গভীৰ প্ৰভাৱ পেলাইছিল সেই কথা বৰ্ণনা কৰা লিপিও আছে

তথ্য সংগ্ৰহ

বাহ্যিক সংযোগ
    ()
জয়নগৰ মজিলপুৰ ভাৰতৰ পশ্চিমবংগ ৰাজ্যৰ দক্ষিণ চব্বিশ পৰগনা জিলাত অৱস্থিত এখন চহৰ

তথ্য সংগ্ৰহ

শ্ৰেণী:পশ্চিমবংগ
জয়নগৰৰ মোৱা () এবিধ খেজুৰৰ গুড় আৰু আখৈৰে তৈয়াৰ কৰা বাঙালী মিঠাই এই প্ৰকাৰৰ "মোৱা" প্ৰথমে পশ্চিমবঙ্গৰ জয়নগৰত তৈয়াৰ কৰা হৈছিল কলকাতাৰ লগতে আন ঠাইসমূহতো সমানে জনপ্ৰিয় মিঠাই বিধ কেতিয়াবা সস্তীয়া সামগ্ৰী আৰু ৰসায়নিক গোন্ধৰে তৈয়াৰ কৰা হয়

 পৰিচয় আৰু সামগ্ৰীসমূহ
বহুতো সামগ্ৰী ব্যৱহাৰ কৰি "জয়নগৰৰ মোৱা" তৈয়াৰ কৰা হয় সেইবোৰ হল  নলেন গুড় (খেজুৰৰ গুড়), কণকচুৰ আখৈ (এবিধ সুগন্ধিত চাউলৰ আখৈ), দেশী ঘিঁউ, ইলাচি, আৰু  পষ্ট' দানা  নলেন গুড় আৰু কণকচুৰ ঘাইকৈ শীতকালৰ সামগ্ৰী হোৱাৰ বাবে "জয়নগৰৰ মোৱা" শীতকালত উপলব্ধ হয় সাধাৰণ মোৱাবিধ মুৰি আৰু গুড়েৰে তৈয়াৰ কৰা কুৰকুৰীয়া লাৰু এইবিধ মোৱা গোটেই বছৰধৰি তৈয়াৰ কৰা হয় আনকি সৰু সৰু প্লাষ্টিকৰ পেকেটত দোকানত পোৱা যায় 

জয়নগৰ আচল সামগ্ৰীৰে তৈয়াৰ কৰা "জয়নগৰৰ মোৱা"ৰ ১৫০ খনতকৈ বেছি মিঠাইৰ দোকান আছে   ১৯২৯ চনত স্থাপন হোৱা "শ্ৰীকৃষ্ণ মিষ্টান্ন ভাণ্ডাৰ" এই মোৱা তৈয়াৰ কৰা এখন পুৰণি দোকান এই মোৱায়ে ভাৰতৰ "ভৌগলিক পৰিচায়ক"ৰ মৰ্যাদা লাভ কৰিছে

প্ৰত্যাহ্বান
বৰ্তমান সময়ত "জয়নগৰৰ মোৱা"ৰ জনপ্ৰিয়তা আৰু প্ৰচুৰ চাহিদাৰ বাবে গোটেই পশ্চিমবঙ্গ, বিশেষকৈ কলকাতাত সস্তীয়া সামগ্ৰী আৰু ৰসায়নিক সুগন্ধিৰে বৃহৎ পৰিমাণৰ মোৱা তৈয়াৰ কৰি "জয়নগৰৰ মোৱা"ৰ নামত বাণিজ্যিকৰণ কৰা হৈছে ইয়াৰ ফলত "জয়নগৰৰ মোৱা" প্ৰস্তুতকৰ্তা সকল লোকচানৰ সন্মুখীন হৈছে তেওঁলোকে দাবী কৰিছে যে সস্তীয়া সামগ্ৰীৰে প্ৰস্তুত কৰা মোৱা  খাঁটি নহয়, যিহেতু "জয়নগৰৰ মোৱা" কেৱল কণকচুৰৰ আখৈ আৰু খেজুৰৰ গুড়েৰে তৈয়াৰ কৰা উচিত এই দুইবিধ সামগ্ৰীৰ উপস্থিতিৰ ওপৰি এই মোৱা কেৱল জয়নগৰত উৎপাদন কৰিলে হে খাঁটি মোৱা হব বুলি প্ৰস্তুতকৰ্তা সকলে কৈছে 

আজি কালি খেজুৰ গছৰ সংখ্যা কমাৰ বাবে খেজুৰৰ গুড়ৰ উপলব্ধতা কমি গৈছে আৰু  পাৰম্পাৰিক পদ্ধতিৰে নলেণ গুড়  তৈয়াৰ কৰা শিউলী সকলে আন বৃত্তিত যোগ দিছে সেইদৰে কণকচুৰ চাউল এক স্থানীয় প্ৰজাতি আৰু কেৱল সাৰ নিদিয়া পাৰম্পাৰিক পদ্ধতিৰে শীতকালত হে খেতি কৰিব পাৰি

তথ্য সংগ্ৰহ 

শ্ৰেণী:মিঠাই
শ্ৰেণী:পশ্চিম বংগৰ ভৌগলিক সূচক
জয়নাচৰণ বাথাৰী () অসমৰ এগৰাকী লোক-শিল্পী তেওঁ ছয়টা দশকজুৰি ডিমাছা লোকসংগীত, লোকবাদ্য আৰু লোককৃষ্টিৰ ওপৰত চৰ্চা কৰি আহিছে তেওঁ ভাৰত চৰকাৰে প্ৰদান কৰা ২০২৫ চনৰ পদ্মশ্ৰী বঁটা লাভ কৰে ডিমাছা লোকবাদ্য মুৰি (পেঁপা) আৰু খ্ৰাম (ঢোল) বজোৱাত তেওঁ পাকৈত ডিমাছা লোকনৃত্য জাওবনী আৰু জাওপিনবানি পুনৰসৃষ্টিতো বিশেষ পদক্ষেপ লয় 

তেওঁ ডিমাছা সাধুকথাৰ সংকলন      আৰু       নামে দুখন পুথি ৰচনা কৰে
তথ্য সূত্ৰ

শ্ৰেণী:জীৱিত ব্যক্তি
শ্ৰেণী:পদ্মশ্ৰী বঁটা বিজয়ী
শ্ৰেণী:ডিমাছা জনগোষ্ঠীৰ ব্যক্তি
শ্ৰেণী:অসমৰ ব্যক্তি
জয়ন্ত কুমাৰ বৰা () হৈছে এগৰাকী অসমীয়া লেখক, অধ্যাপক, সম্পাদক৷ তেখেত বৰ্তমান ডিব্ৰুগড় বিশ্ববিদ্যালয়ৰ অসমীয়া বিভাগৰ অধ্যাপক৷     7  2022 সাহিত্য সমালোচনা বিষয়ত তেখেতৰ ভালেকইখন গ্ৰন্থ ইতিমধ্যে প্ৰকাশিত হৈছে৷

জন্ম আৰু বংশ পৰিচয়

শিক্ষা
অসমীয়া বিষয়ত স্নাতক ডিগ্ৰী, ডিব্ৰুগড় বিশ্ববিদ্যালয়, অসমীয়া বিভাগ, ১৯৯১
অসমীয়া বিষয়ত স্নাতকোত্তৰ ডিগ্ৰী, ডিব্ৰুগড় বিশ্ববিদ্যালয়, অসমীয়া বিভাগ, ১৯৯৪
ডক্টৰেট ডিগ্ৰী, ডিব্ৰুগড় বিশ্ববিদ্যালয়, অসমীয়া বিভাগ, ২০০৪ তেখেতৰ গৱেষণৰা বিষয় আছিল- হোমেন বৰগোহাঞিৰ উপন্যাস: এটি বিশ্লেষণাত্মক অধ্যয়ন

চাকৰি জীৱন
সহকাৰী অধ্যাপক, অসমীয়া বিভাগ, শিৱসাগৰ কলেজ, ১৯৯৫ৰপৰা ১৯৯৮ চনলৈ৷      :..   7  2022 
সহকাৰী অধ্যাপক, ডিব্ৰুগড় বিশ্ববিদ্যালয়, অসমীয়া বিভাগ, ১৯৯৮ৰপৰা ২০০৮ চনলৈ৷
, ডিব্ৰুগড় বিশ্ববিদ্যালয়, অসমীয়া বিভাগ, ১৯৯৮ৰপৰা ২০১১ চনলৈ৷ 
অধ্যাপক, ডিব্ৰুগড় বিশ্ববিদ্যালয়, অসমীয়া বিভাগ, ২০১১ৰপৰা বৰ্তমানলৈকে৷

সাহিত্যৰাজি
সাহিত্য অভিৰূপা, বাণী মন্দিৰ, ২০১৩ 
অসমীয়া সাহিত্যৰ নানা দিশ, বাণী মন্দিৰ,২০১০(প্ৰথম প্ৰকাশ)
সাহিত্য-প্ৰনিধি, বনলতা, ২০১৪
বিষয় আৰু ব্যাখ্যা, কৌস্তুভ প্ৰকাশন, ২০১৪
হোমেন বৰগোহাঞিৰ উপন্যাসৰ শিল্প বৈভৱ, অসম পাবলিচিং কোম্পানী, ২০১৫
বীৰেন্দ্ৰ কুমাৰ ভট্টাচাৰ্যৰ গল্প সাহিত্য আৰু অন্যান্য, কৌস্তুভ প্ৰকাশন, ২০১৫
নেপথ্য আৰু নিৰ্মাণ,বনলতা প্ৰকাশন,প্ৰথম প্ৰকাশ ২০১৯       7  2022 

সম্পাদিত গ্ৰন্থ
মনকৰৰ মনসা কাব্য, বাণী মন্দিৰ, ২০০৮
শঙ্কৰদেৱৰ কুৰুক্ষেত্ৰ কাব্য, বাণী মন্দিৰ, ২০০৯
ভ্ৰমৰংগ, ডিব্ৰুগড় বিশ্ববিদ্যালয় প্ৰকাশন, ২০০৯
মিলন-জ্যোতি, ডিব্ৰুগড় গ্ৰন্থ উৎসৱ, ২০১১
অসমীয়া গদ্য চয়নিকা,যুতীয়াভাৱে, সাৰদা প্ৰকাশন, ২০০৯ 
ভাষা সাহিত্য অধ্যয়নৰ বিবিধ দিশ, যুতীয়াভাৱে, ডিব্ৰুগড় বিশ্ববিদ্যালয় প্ৰকাশন, ২০১৪ 
বিহু আৰু তাৰ প্ৰাকৃতিক চিত্ৰ, (মূলঃ গণেশচন্দ্ৰ হাজৰিকা) সম্প্ৰীতি প্ৰকাশন, ২০২৩

বঁটা আৰু সন্মান

 তথ্যসূত্ৰ
জয়ন্ত দাস (৮ জুন, ১৯৬০  ১৬ ডিচেম্বৰ, ২০২৩) অসমৰ এজন অভিনেতা আৰু বোলছবি পৰিচালক আছিল ৰামধেনু নামৰ অসমীয়া চলচ্চিত্ৰত তেওঁ অভিনয় কৰিছিল ২০২৩ চনৰ ১৬ ডিচেম্বৰ তাৰিখে গুৱাহাটীত তেখেতৰ দেহাৱসান ঘটে, মৃত্যুৰ সময়ত তেখেতৰ বয়স আছিল ৬৩ বছৰ

মুকুতা ছবিত এজন শিশু শিল্পী হিচাপে জয়ন্ত দাসে অভিনয় কৰিছিল যদিও এজন পেছাদাৰী অভিনেতা হিচাপে সেন্দূৰ নামৰ ছবিৰ জৰিয়তে তেওঁ অভিনয় জীৱনৰ পাতনি মেলিছিল

কটন মহাবিদ্যালয়ত পঢ়ি থকা সময়ত জয়ন্ত দাসে ক্ৰিকেট খেলিছিল ৮০ৰ দশকত তেওঁ ভ্ৰাম্যমান নাট্য জগতত অভিনেতা হিচাপে প্ৰৱেশ কৰে

প্ৰথমতে জয়ন্ত দাসে বোলছবিৰ খলনায়ক হিচাপে অভিনয় কৰিছিল যদিও পৰৱৰ্তী সময়ত তেওঁ এজন হাস্যৰসিক অভিনেতা হিচাপে জনপ্ৰিয়তা লাভ কৰে তেওঁ পাপু-নিকু সংবাদ, ভাড়াঘৰ আদি দূৰদৰ্শন ধাৰাবাহিকতো অভিনয় কৰিছিল

 বোলছবি 
 মুকুতা
 সেন্দূৰ
 ৰামধেনু
 খেল: 
 অদম্য
 আই ক'ত নাই
 জোনাকী মন
 মইনা চৰাই মইনা মাত
 কাদম্বৰী
 মন
 কন্যাদান
 নায়ক
 ভূমিপুত্ৰ
 জোন জ্বলে কপালত
 বুকুৰ মাজত জ্বলে

তথ্য সংগ্ৰহ

শ্ৰেণী:অসমীয়া অভিনেতা
জয়ন্ত নাথ (ইংৰাজী:  ) অসমৰ এগৰাকী কণ্ঠশিল্পী ইয়াৰ উপৰিও তেওঁ এগৰাকী সংগীত পৰিচালক, গীতিকাৰ আৰু চলচ্চিত্ৰ পৰিচালক বহুতো জনপ্ৰিয় গীতৰ উপৰিও হৃদয় কঁপোৱা গান আৰু কৰমা কে ৰাতি নামৰ দুখন বোলছবিও পৰিচালনা কৰে

 জন্ম আৰু বংশ পৰিচয় 
১৯৬৪ চনৰ ২০ মে' তাৰিখে অসমৰ গোঁসাইগাঁৱত জয়ন্ত নাথৰ জন্ম হয় জয়ন্ত নাথৰ পিতৃৰ নাম আছিল হেমকান্ত নাথ আৰু মাতৃৰ নাম আছিল হেমপ্ৰভা নাথ দেউতাকৰ চাকৰিসূত্ৰে সঘনাই অসমৰ বিভিন্ন ঠাইত তেওঁলোক থাকিবলগীয়া হৈছিল শেষত অসমৰ যোৰহাটত তেওঁলোক নিগাজীকৈ থাকিবলৈ লয় আৰু তাৰ পৰাই শিক্ষাজীৱন আৰম্ভ কৰে

 শিক্ষা 
যোৰহাট চৰকাৰী বহুমুখী বালক বিদ্যালয়ৰ পৰা প্ৰৱেশিকা পৰীক্ষাত উত্তীৰ্ণ হৈ জয়ন্ত নাথে যোৰহাটৰ জগন্নাথ বৰুৱা মহাবিদ্যালয়ৰ পৰা উচ্চতৰ মাধ্যমিকত উত্তীৰ্ণ হয় পিছলৈ কৃষ্ণকান্ত সন্দিকৈ ৰাজ্যিক মুক্ত বিশ্ববিদ্যালয়ৰ পৰা গণসংযোগ বিষয়ত স্নাতক আৰু স্নাতকোত্তৰ ডিগ্ৰী লাভ কৰে

 ব্যক্তিগত জীৱন 
১৯৯৮ চনৰ ১৮ জুন তাৰিখে শিৱসাগৰৰ জুৰি ৰাণী নাথৰ লগত জয়ন্ত নাথ বিবাহপাশত আৱদ্ধ হয় তেওঁৰ দুই পুত্ৰৰ নাম হ'ল ক্ৰমে আকাশজ্যোতি নাথ আৰু অয়নজ্যোতি নাথ ২০০৪ চনত তেওঁৰ দুয়োটা বৃক্ক বিকল হৈ পৰে আৰু ২০০৪ চনৰে ২৪ নৱেম্বৰত বৃক্ক সংৰোপণৰ জৰিয়তে তেওঁ আৰোগ্য হয়

 সংগীত 
জয়ন্ত নাথে শৈশৱৰে পৰাই সংগীত প্ৰতিভাৰ পৰিচয় দিছিল ১৯৭৩ চনত অবিভক্ত শিৱসাগৰ জিলা ভিত্তিত যোৰহাটৰ বাহনাত অনুষ্ঠিত মইনা পাৰিজাতত শ্ৰেষ্ঠ কণ্ঠশিল্পীৰ স্বীকৃতি লাভ কৰে "আকৌ যদি যাব লাগে শৰাইঘাটলৈ" নগেন বৰা ৰচিত, মৃদুল ভূঞাৰ সুৰাৰোপিত তথা সুধাকণ্ঠ ড ভূপেন হাজৰিকাই কণ্ঠদান কৰা ১৯৮৫ চনৰ সেই যাউতিযুগীয়া গীতটো জয়ন্ত নাথৰ পৰিচালিত শ্ৰব্য কেছেট শৰাইঘাটৰে তদুপৰি "বুকু ভৰি", আই মোৰ অসমী", "শিল্পী তুমি", "হাঁহিৰে চকুলো ঢাকি" ইত্যাদি তেওঁৰ জনপ্ৰিয় গীত ভূপেন হাজৰিকা, আশা ভোশলে, কুমাৰ চানু, চনু নিগম, বিনোদ ৰাথোড়, অভিজিত, মহালক্ষ্মী আয়াৰ, জুবিন গাৰ্গ, পুলক বেনাৰ্জী, ৰিদীপ দত্ত, শান্তা উজীৰ আদিৰ দৰে জনপ্ৰিয় গায়কৰ লগতো তেওঁ বিভিন্ন কেচেটত সংগীত পৰিচালনা কৰিছে বিভিন্ন বোলছবিত সংগীত পৰিচালনা কৰাৰ উপৰিও বহুতো ভি চি ডি ছবিতো তেওঁ সংগীত পৰিচালনা কৰে ড ভূপেন হাজৰিকাৰ প্ৰথম গীত "কুসুম্বৰ পুত্ৰ"ৰ বাণীবন্ধনো তেওঁ সম্পন্ন কৰে ২০১৮ চনত টেলিস্ক'প ৰেকৰ্ডছে জয়ন্ত নাথৰ গীতসমূহ ডিজিটেল মাধ্যমত প্ৰকাশৰ দায়িত্ব লয় আৰু এলবাম আকাৰে প্ৰকাশ কৰে
 বৰ্ষ এলবাম গান দৈৰ্ঘ্য২০১৮বেষ্ট অৱ জয়ন্ত নাথহাঁহিৰে চকুলো ঢাকি৩:৫৯পলাশ বনত৫:০৭যদি মোৰ গানৰ সুৰে৫:০৩আই মোৰ অসমী৫:১৭সুধা কণ্ঠ৫:৪৯ঘন ঘোৰ৫:৩৫জনতাৰ৪:২৫মোৰ ই কণ্ঠ৪:৩৬পালেহি৪:২২মোৰ জীৱনেৰে৪:১৭২০১৯বুকু ভৰিবুকু ভৰি৩:৫৬অজানিতে মোক৪:১১জীৱন ভৰা৫:১৬প্ৰেম৫:৩৮তোমাৰ মৰমেৰে৪:৩৩মোৰ প্ৰেম৫:০

 বোলছবি 
প্ৰখ্য়াত চলচ্চিত্ৰ নিৰ্মাতা দাৰা আহমেদৰ তত্ত্বাৱধানত তেওঁ বোলছবিত কাম কৰিবলৈ অৰম্ভ কৰে সহ-পৰিচালক হিচাপে ১২খন আৰু সংগীত পৰিচালক হিচাপে ৩খন অসমীয়া বোলছবিত তেওঁ কাম কৰে
 বৰ্ষ বোলছবি ভূমিকা১৯৮৯ধ্ৰুৱতৰানেপথ্য গায়ক১৯৯০অগ্নিগড়নেপথ্য গায়ক১৯৮৭প্ৰতিদানসহ - পৰিচালক১৯৮৯বৰদৈচিলাসহ - পৰিচালক১৯৯১যখিনীসহ - পৰিচালক১৯৯৩ৰিস্কাৱালাসহ - পৰিচালক, সংগীত পৰিচালক, নেপথ্য গায়ক১৯৯৫উৰ্বশীসহ - পৰিচালক, নেপথ্য গায়ক১৯৮৮সংঘাতসহ - পৰিচালক১৯৯৫দিল কে দাগ (অসম্পূৰ্ণ)সংগীত পৰিচালক, নেপথ্য গায়ক২০০৪হৃদয় কঁপোৱা গানপৰিচালক, সংগীত পৰিচালক, নেপথ্য গায়ক২০১৩কৰমা কে ৰাতিপৰিচালক, সংগীত পৰিচালক, নেপথ্য গায়ক

 বঁটা 
 সুধাকণ্ঠ ড ভূপেন হাজৰিকা সোঁৱৰণী সমন্বয় বঁটা

 তথ্য সংগ্ৰহ 

 বাহ্যিক সংযোগ 
 জয়ন্ত নাথৰ ফেচবুক পৃষ্ঠা
 জয়ন্ত নাথৰ টুইটাৰ একাউণ্ট
 জয়ন্ত নাথৰ ইনষ্টাগ্ৰাম একাউণ্ট
 জয়ন্ত নাথৰ ইউটিউব

শ্ৰেণী:অসমৰ সঙ্গীত পৰিচালক
শ্ৰেণী:অসমৰ কণ্ঠশিল্পী
শ্ৰেণী:অসমৰ চলচ্চিত্ৰ পৰিচালক
শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
জয়ন্ত বন্দ্যোপাধ্যায় (; জন্ম ৩১ ডিচেম্বৰ ১৯৪৭, কলকাতা, ভাৰত) এজন ভাৰতীয় গৱেষক, বিশ্লেষক আৰু লেখক বৰ্তমান তেওঁ কলকাতাৰ অব্জাৰ্ভাৰ ৰিচাৰ্চ ফাউণ্ডেচনত বিশিষ্ট ফেলো হিচাপে কৰ্মৰত দক্ষিণ এছিয়াৰ জনস্বাৰ্থৰ গৱেষণা, পাহাৰীয়া পৰিৱেশ, আৰু জল শাসনৰ আন্তঃৰাষ্ট্ৰীয় খ্যাতিসম্পন্ন পেছাদাৰী বেনাৰ্জীয়ে ১৫০খন গৱেষণা-পত্ৰ আৰু প্ৰবন্ধৰ উপৰিও ১৬খন সমালোচকৰ দ্বাৰা প্ৰশংসিত কিতাপ আৰু মনোগ্ৰাফ ৰচনা কৰিছে তেওঁ বিশ্বৰ বহু ঠাইত আমন্ত্ৰিত বক্তা হিচাপে বক্তৃতা প্ৰদান কৰিছে
জন্ম আৰু শিক্ষা
জয়ন্ত বন্দ্যোপাধ্যায়ৰ জন্ম ১৯৪৭ চনৰ ৩১ ডিচেম্বৰত ভাৰতৰ কলকাতাত কলকাতাত স্কুলীয়া শিক্ষা সাং কৰাৰ পাছত তেওঁ কানপুৰৰ ইণ্ডিয়ান ইনষ্টিটিউট অৱ টেকন'লজিত অভিযান্ত্ৰিক অধ্যয়নত নামভৰ্তি কৰে আৰু তাৰ পৰা ১৯৬৯ চনত প্ৰযুক্তিবিদ্যাত স্নাতকোত্তৰ  আৰু ১৯৭৬ চনত অভিযান্ত্ৰিক পদাৰ্থ বিজ্ঞানত পি এইচ ডি ডিগ্ৰী লাভ কৰে

কৰ্মজীৱন
ডক্টৰেট ডিগ্ৰী লাভ কৰাৰ পাছত তেওঁ গৱেষণাৰ আগ্ৰহক বিজ্ঞানৰ আন্তঃশাখা ক্ষেত্ৰ আৰু প্ৰাকৃতিক পৰিৱেশৰ সৈতে সম্পৰ্কিত কৰিছিল অতি সোনকালেই তেওঁ হিমালয় বিষয়ক গৱেষণাৰ প্ৰতি গভীৰ আগ্ৰহী হৈ পৰে তেওঁৰ পেছাদাৰী জীৱন বিশ্বৰ পাহাৰীয়া পৰিৱেশ আৰু অৰ্থনৈতিক বিকাশৰ ওপৰত আৱদ্ধ আছিল ১৯৭৭ চনত তেওঁ আমেৰিকাৰ কেম্ব্ৰিজৰ মেছাচুচেটছ ইনষ্টিটিউট অৱ টেকনলজিত বিজ্ঞান আৰু ৰাজহুৱা নীতি বিষয়ত ভিজিটিং পোষ্ট ডক্টৰেট ফেলো হিচাপে যোগদান কৰে

তথ্য সংগ্ৰহ

শ্ৰেণী:বঙালী ব্যক্তি
শ্ৰেণী:বিজ্ঞানী
বসুমতাৰী এজন ভাৰতীয় ৰাজনীতিবিদ আৰু অসমৰ  য়ুনাইটেড পিপলছ পাৰ্টী লিবাৰেলৰ সদস্য তেওঁ ২০২১ চনত ছিদলী বিধানসভা সমষ্টিৰ পৰা বিধায়ক হিচাপে নিৰ্বাচিত হৈছিল  ২০২৪-ত তেওঁ কোকৰাঝাৰ লোকসভা সমষ্টিৰ পৰা সাধাৰণ নিৰ্বাচনত অৱতীৰ্ণ হৈছে তেওঁ ২০২৪-ত ইউপিপিএলৰ টিকটত কোকৰাঝাৰ লোকসভা সমষ্টিৰ পৰা জয়লাভ কৰে

তথ্য উৎস
জয়ন্ত ভাগৱতী (জন্ম- ১৯৫৮, শ্বিলং) অসমীয়া চলচ্চিত্ৰৰ এগৰাকী অভিনেতা

জীৱনী

কেৰিয়াৰ

অভিনীত ছবি
অগ্নিগড়
কইনা মোৰ ধুনীয়া 
ককাদেউতাৰ ঘৰ জোৱাঁই 
আজান ফকীৰ চাহেব
বাৰুদ
পত্নী
হিয়া দিয়া নিয়া
কাদম্বৰী 
অঘৰী আত্মা
অধিনায়ক
কদম তলে কৃষ্ণ নাচে 
দেউতা ৰাজা
সৰু বোৱাৰী
তুমিয়ে মোৰ কল্পনাৰ

অভিনীত ধাৰাবাহিক
নামঘৰীয়া

শ্ৰেণী:অসমীয়া চলচ্চিত্ৰৰ অভিনেতা
জয়ন্ত মল্ল বৰুৱা এগৰাকী ভাৰতীয় ৰাজনীতিবিদ তেওঁ ২০১১ চনৰ পৰা ২০১৬ চনলৈ আৰু ২০২১ চনৰ পৰা বৰ্তমানলৈকে অসম বিধানসভাৰ দুটা কাৰ্যকালৰ সদস্য মুখ্যমন্ত্ৰী ড হিমন্ত বিশ্ব শৰ্মাৰ নেতৃত্বত থকা অসম চৰকাৰৰ কেবিনেট মন্ত্ৰী হিচাপেও তেওঁ কাৰ্যনিৰ্বাহ কৰি আছে 
বৰ্তমান জয়ন্ত মল্ল বৰুৱাৰ হাতত জনস্বাস্থ্য,অভিযান্ত্ৰিক, দক্ষতা বিকাশ, নিয়োগ আৰু উদ্যোগীকৰণ আৰু পৰ্যটনৰ দপ্তৰ আছে ইয়াৰ পূৰ্বে তেওঁ অসমৰ মুখ্যমন্ত্ৰীৰ ৰাজনৈতিক সম্পাদক আছিল ২০১৭ চনত তেওঁ অসম পৰ্যটন উন্নয়ন নিগমৰ অধ্যক্ষ হিচাপে নিযুক্তি লাভ কৰে এ টি ডি চিৰ অধ্যক্ষ হিচাপে থকা সময়ছোৱাত তেওঁ অসমত ফিল্মফেয়াৰ এৱাৰ্ড শ্ব অনুষ্ঠিত কৰি দৃষ্টি আকৰ্ষণ কৰিছিল, যিটো শ্ব ৬৫ বছৰীয়া ইতিহাসত মুম্বাইৰ বাহিৰত প্ৰথমবাৰৰ বাবে অনুষ্ঠিত হৈছিল 

তথ্য সংগ্ৰহ

শ্ৰেণী:অসমৰ ৰাজনীতিক
শ্ৰেণী:অসমৰ ব্যক্তি
জয়ন্ত ৰংপি এগৰাকী ভাৰতীয় ৰাজনীতিবিদ ১৯৯১ চনৰ পৰা ২০০৪ চনলৈকে অসমৰ স্বায়ত্ত্ব শাসিত জিলা ৰ বাবে সংসদৰ সদস্য, লোকসভা হিচাপে কাৰ্যনিৰ্বাহ কৰিছিল

১৯৯১, ১৯৯৬ আৰু ১৯৯৮ চনত তেওঁ স্বায়ত্তশাসিত ৰাজ্যিক দাবী সমিতিৰ প্ৰাৰ্থী হিচাপে নিৰ্বাচিত হয় ১৯৯৯ চনত তেওঁ ভাৰতীয় কমিউনিষ্ট পাৰ্টি (মাৰ্ক্সবাদীলেনিনবাদী) মুক্তি প্ৰাৰ্থী আছিল তেওঁ একমাত্ৰ সাংসদ যিয়ে স্বায়ত্তশাসিত জিলা সমষ্টিত একেৰাহে ৪ বাৰ জয়ী আৰু দখল কৰে সাধাৰণ নিৰ্বাচন

 উল্লেখসমূহ 

 বাহ্যিক সংযোগসমূহ 

 ভাৰত সংসদৰ ৱেবছাইটত অফিচিয়েল জীৱনীমূলক স্কেচ 
শ্ৰেণী:জীৱিত ব্যক্তি
শ্ৰেণী:কাৰ্বি জনগোষ্ঠীৰ ব্যক্তি
কমলা কুমাৰী (; ৬ জানুৱাৰী ১৯৪৫  ২৬ জুলাই ২০২১) এগৰাকী ভাৰতীয় অভিনেত্ৰী আছিল, যাক মঞ্চনাম জয়ন্তী বুলি জনা যায় তেওঁ মূলতঃ কানাড়ী আৰু তেলুগু চলচ্চিত্ৰত কৰা কামৰ বাবে পৰিচিত    ১৯৬০, ১৯৭০ আৰু ১৯৮০ দশকৰ আগডোখৰলৈ চলচ্চিত্ৰত বিভিন্ন শৈলীত তেওঁৰ যোগদানৰ বাবে বিশেষভাবে খ্যাতি অৰ্জন কৰিছিল কানাড়া, তেলেগু, তামিল, মালয়ালম, হিন্দী আৰু মাৰাঠীকে ধৰি বিভিন্ন ভাষাৰ ৫০০ৰো অধিক ছবিত অভিনয় কৰিছে

জয়ন্তীয়ে চাৰিবাৰ শ্ৰেষ্ঠ অভিনেত্ৰী আৰু দুবাৰ শ্ৰেষ্ঠ সহযোগী অভিনেত্ৰীৰ মুঠ সাতটা কৰ্ণাটক ৰাজ্যিক চলচ্চিত্ৰ বঁটা,  শ্ৰেষ্ঠ অভিনেত্ৰীৰ ৰাষ্ট্ৰপতি পদক আৰু শ্ৰেষ্ঠ অভিনেত্ৰীৰ বাবে দুটা ফিল্মফেয়াৰ বঁটা লাভ কৰিছে বিভিন্ন সংবাদ মাধ্যমে তেওঁক কানাড়া চিনেমাৰ "সৰ্বাধিক সাহসী আৰু সুন্দৰী" অভিনেত্ৰী হিচাপে উল্লেখ কৰিছে, যিটো উপাধিৰ বাবে তেওঁ যথেষ্ট প্ৰচাৰ লাভ কৰিছে  কানাড়া চলচ্চিত্ৰ জগতে তেওঁক "অভিনয় শৰাধে", (অভিনয়ত দেৱী শাৰদা) উপাধিৰে সন্মান জনায়

তথ্য সংগ্ৰহ

বাহ্যিক সংযোগ
 
 শ্ৰেণী:কানাড়া চলচ্চিত্ৰৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:মালায়লম চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
শ্ৰেণী:মাৰাঠী চলচ্চিত্ৰৰ অভিনেত্ৰী
জয়ন্তী কুমাৰেশ    (; এগৰাকী ভাৰতীয় বীণা সংগীতজ্ঞ    ছয় প্ৰজন্মৰ পৰা কৰ্ণাটকী সংগীতৰ অনুশীলন কৰি অহা সংগীতজ্ঞৰ বংশৰ পৰা অহা জয়ন্তীয়ে তিনি বছৰ বয়সৰ পৰাই সৰস্বতী বীনা বজাবলৈ আৰম্ভ কৰিছিল তেওঁৰ মাতৃ লালগুড়ী ৰাজলক্ষ্মী আছিল তেওঁৰ প্ৰথম শিক্ষয়িত্ৰী আৰু পিছত তেওঁ মাহীয়েক পদ্মাৱতী অনন্তগোপালনৰ পৰা গভীৰ প্ৰশিক্ষণ গ্ৰহণ লৈছিল এছ বালচন্দৰেও তেওঁক শিকাইছিল আৰু বালচন্দৰৰ সৈতেও তেওঁ অনুষ্ঠান পৰিৱেশন কৰিছিল ভায়লিনবাদক যুটি গণেশকুমাৰেশৰ কনিষ্ঠ কুমাৰেশ ৰাজগোপালনৰ সৈতে তেওঁ বিবাহপাশত আবদ্ধ হয় তেওঁ ভায়লিনবাদক লালগুড়ী জয়ৰমনৰ ভতিজী

জয়ন্তীয়ে "সৰস্বতী বীণাৰ শৈলী আৰু বজোৱাৰ কৌশল", এই বিষয়ত কৰা গৱেষণাৰ বাবে ডক্টৰেট ডিগ্ৰী লাভ কৰে তেওঁ সমগ্ৰ বিশ্বতে কৰ্মশালা আয়োজন কৰে আৰু বক্তৃতা প্ৰদান কৰে তেওঁ ভাৰতীয় ৰাষ্ট্ৰীয় অৰ্কেষ্ট্ৰা  প্ৰতিষ্ঠা কৰিছিল, য'ত ভাৰতৰ চহকী সংগীত আৰু সাংস্কৃতিক ঐতিহ্যক প্ৰতিনিধিত্ব কৰা কৰ্ণাটকী আৰু হিন্দুস্তানী ধাৰাৰ শিল্পীৰ এটা দলে একে বেনাৰৰ তলত একত্ৰিত হৈ ভাৰতীয় শাস্ত্ৰীয় সংগীত প্ৰদৰ্শন কৰে

জয়ন্তীয়ে "   " এলবামটো ৰচনা কৰি মুক্তি দিয়ে  শিল্পীগৰাকীয়ে ৭টা ভিন্নভিন্ন বীনা ট্ৰেক বজাইছে
সন্মান
২০০৬: তামিলনাডু চৰকাৰৰ পৰা কলাইমামণি ৰাজ্যিক বঁটা 
২০২২: বীণা বাদনত (কৰ্ণাটকী সংগীত) সংগীত নাটক একাডেমী বঁটা

তথ্য সংগ্ৰহ

বাহ্যিক সংযোগ

শ্ৰেণী:সংগীত নাটক একাডেমী বঁটা বিজয়ী
শ্ৰেণী:ভাৰতীয় সংগীতজ্ঞ
শ্ৰেণী:বীণা বাদক